open-index/open-wikipedia-markdown huggingface dataset:
搜索及拯救

**搜索及拯救**、**搜索及救援**、或者**搜救**（英文：Search and rescue，簡稱 S.A.R.）係搜索並向身處危險嘅人提供援助。

喺搜索及拯救呢個大類別之下，重可以依工作環境而再分類，例如山地搜救、搜救犬地面搜救、城市搜救、水面／水底嘅海空搜救、同埋戰場上嘅戰鬥搜救。

各國對「搜索及拯救」呢個詞都有唔同嘅定義。

## 歷史上嘅搜救行動
### 1656年荷蘭商船沉沒事件

世界上最早嘅搜救紀錄由1656年喺澳洲西面沉沒嘅荷蘭商船Vergulde Draeck嘅殘骸搵到。沉船後，生還者曾經發出求救訊號，營救者進行過三次救援，但係全部都唔成功。

### 1983年大韓航空007班機事件

1983年9月1號，大韓航空007號班機連同機上乘客機員合共269人喺日本海近薩哈連島附近俾蘇聯空軍嘅飛機擊落。蘇聯派遣搜直升機同船隻喺蘇聯水域進行搜救，而國際水域搜救行動由美國、韓國同埋日本聯合進行，但係兩邊都無發現生還者。

## 各類搜救簡介
### 一般地面搜救

地面搜救（Ground Search and rescue）係搜索失蹤人士或者拯救喺地面或內陸水道（例如引水道）遇到危險嘅人。傳統上主要喺荒野區域搜救，但係城市同市郊地區對搜救服務嘅需求越嚟越多。有啲搜救行動要搜救犬幫手。 

唔好撈亂喺市區嘅地面搜救工作同城市搜救。下面段落有講城市搜救
。

### 山地搜救

山地搜救（Mountain Search and rescue，MSAR）一般係指山區環境中嘅搜救活動，雖然有時會用於攀山搶救或者他野生環境中嘅搜救。遠離城市以及地形性質導致各地嘅山地搜救隊伍發展出專門嘅設備同技術。

山地救援服務可能由受薪全職人員或志願人士提供。喺需求比較高嘅地方例如阿爾卑斯山、有山嶺嘅國家公園、滑雪度假村可能有全職人員提供救援服務。但係，山地搜救嘅勞動密集性質、當地地形特性知識、需要某啲特定嘅技術去配合某啲環境、加上求助召喚嘅偶發性，意味住好多地方嘅山地搜救主要依賴志願部隊 — 通常由當地嘅登山者或者嚮導組成。經常可以見到全職救援人員同志願服務合作。例如，受薪嘅直升機救援隊員可能同志願者一齊執行搜救。山地救援通常都唔使錢，有啲地嘅救援機構可收取服務嘅成本價格。但係有啲地方，例如瑞士，山地救援係非常之貴（2000到4000美元）。更偏遠或窮鄉僻壤地區，山地拯救服務組織往往係微不足道或者根本唔存在。

### 城市搜救

城市搜救（Urban Search and Rescue，簡稱USAR）涉及找尋以及救出因天然災害、結構倒塌、交通事故、礦道坍塌而被困嘅受害者，並對受害者進行必要嘅初步治療。

由事故調查嘅角度嚟睇，事故嘅成因可以分為意外同埋蓄意。

建築物坍塌事件包括唔穩定或者冧咗嘅建築物。通常坍塌事造成受害者被困喺又大量又重並且唔穩定嘅瓦礫碎片下。

過往嘅事件發現，救援行動展開後幾日仍然發現有受害者生存，所以應該據此計畫相應嘅救援服務。

搜救人員執行救援行動需要面對複雜而危險嘅環境。

各國各地嘅救援組織可能會有啲唔同，但係往往都同消防部門互相關聯。

日益複雜嘅救援方法同程序，以及各地嘅團隊遠渡重洋去第二度救災嘅現代機動能力，令國際之間出現「標準化」嘅強烈需求。聯合國「國際搜索與救援諮詢集團」喺大型自然災害中嘅作用最明顯。

因為涉及各種災害包括地震、颱風、暴風、龍捲風、洪水、大壩崩潰、技術事故、恐怖活動以及有害物質釋放，城市搜救被視為係一個跨越多種學科嘅綜合領域。

### 海空搜救

海空搜救（Air-sea rescue）係協調水上同空中救援隊伍搜索營救因為意外而跌咗落水嘅人，以及經出海時船隻受損而求助嘅人。

### 戰鬥搜救

戰鬥搜救（Combat Search and Rescue，CSAR）指打仗期間喺戰場裏面或者附近進行嘅搜救行動。

## 邊個負責公海搜救

國際水域依據《國際海上人命安全公約》劃分各國負責轄區。北極地區依照2011年5月《北極搜索和營救協定》決定搜救責任。

### 聯合國

聯合國資訊組織「國際搜救諮詢小組」促進各國同地區嘅搜救機構之間嘅訊息交流。

## 各國搜救組織

### 香港

一九九三年前由皇家香港輔助空軍執行搜救任務，其後香港政府飛行服務隊（GFS）接管輔助空軍同佢嘅搜救任務。飛行服務隊喺「香港航班資訊區域」400海里半徑範圍內執行海上搜救任務。

### 澳門
澳門嘅搜救由兩個單位進行：

*澳門港務局及海關，負責喺澳門嘅水域執行海上搜救。
*澳門消防局（Corp de Bombeiros de Macau）負責地面同空中嘅搜救行動。空中救援行動可能涉及私人承辦商好似天空穿梭直升機
。

## 圖

File:Christopherus8 2.jpg|Christophorus 8 救援直昇機
File:Gebirgstrage02 Patient Seilsicherung-2.jpg|游繩救援訓練
File:Rig Training Arapahoe Basin.jpg|雪山搜救隊搬運病患
File:Litter rescue basket.jpg|山地救援擔架
File:Redningssvoemmere.jpg|丹麥皇家海軍嘅海上救援人員
File:State Department Images WTC 9-11 Officer with the Canine Rescue Team.jpg|帶住搜救犬嘅救援人員
File:RHKAAF Aerospatiale Dauphin 1982.JPG|皇家香港輔助空軍 Aerospatiale Dauphin 直昇機
File:B-HRV.jpg|香港政府飛行服務隊海豚直昇機
File:GFS Super Puma on USS Mobile Bay.jpg|香港政府飛行服務隊超級美洲豹直昇機
File:Sichuan earthquake save..JPG|搜救人員救出四川大地震中被困生還者


## 參考

## 連出去

* 
* Rotary rescue Extract from Jane's Defence Weekly article (3 August 2006)
* InternetSAR.org Volunteer Project
* Norwegian Meteorological Institute -- Maritime Drift Models Handbook
* Software for SAR patterns in GPX - Navigational Algorithms Manual: http://opencpn.org/ocpn/node/196
豪豬棗

**豪豬棗**，又名**箭豬棗**，屬於一種動物性中藥，係草食動物豪豬因長期進食山草、植物、草藥而導致身體入面形成嘅結石。豪豬棗最先喺東南亞開始入藥，特別係喺馬來西亞。根據一項由澳門東方基金會資助嘅研究指出：早喺明末清初嘅16世紀開始，就已經有豪豬棗嘅貿易進行緊。

然而，由於佢哋嘅「採藥」方式惹起動物權益關注人士嘅關注，特別係當佢哋將喺東南亞使用到嘅殘酷手法喺東南亞以外地區使用，以獲取箭豬棗，引起相關志願工反感。

豪豬棗嘅推廣者話：適合手術前後食用，亦適合登革熱患者食用。

## 參考資料
Jap

**Jap**係英文入面對*Japanese*嘅縮寫，泛指日本人、日文、日本國等。近年唻多數用Nip（*Nippon*嘅縮寫）。

好耐以前Jap並冇侮辱性，係到第二次世界大戰前後先至慢慢變成貶義詞。家下一般都當咗佢係民族侮辱語（ethnicslur）。
碎片大廈

**碎片大廈**（，字面意譯**嗰片嘢**），喺英國倫敦南華克區倫敦橋街32號，高309.6米，唔計電視發射塔嘅話係歐洲最高建築物，耗資咗15億英鎊（包括收購土地同埋利息支出），2009年3月動工，2012年7月起好，2012年7月5號揭幕。

## 出面網頁

* The Shard
梁振邦

**梁振邦**（，）係香港一足球員，司職中場，效力緊香港超級聯賽球會東方龍獅。

2012年夏天，梁振邦加盟中國甲組足球聯賽球隊廣東日之泉，成為繼吳偉超之後第二名去中國大陸踢波嘅香港華人球員。嗰年6月23號，梁振邦喺廣東日之泉作客北京八喜嘅比賽度第一次正選出場。同年6月30號，喺作客上海特萊士嘅比賽度射入一球，第一次喺中國甲組足球聯賽入波。

## 出面網頁
*
* HKFA

類:東方球員
黎耀昌

**黎耀昌**（**Lai Yiu Cheong**，）係香港一足球員，司職中場，效力緊香港甲組足球聯賽球隊屯門足球隊。

2004年，黎耀昌加盟香港流浪足球會，流浪2008年護級失敗後，轉投新軍四海體育會。

2009年1月轉會天水圍飛馬，着上26號冧把波衫。

2012年7月，轉會屯門足球隊。

## 攷

## 出面網頁
* HKFA
* 天水圍飛馬足球隊 - tswPegasus.hk | 飛馬足球隊.香港

類:飛馬球員
林雯洛

**林雯洛**（**Alfredo Siojo Lim**，）係馬尼拉前市長（1992至1998、2007至2013年）同埋參議員（2004至2007年）。

2007年7月，林雯洛以反毒品、滅罪案嘅名義清剿當地有「小越南」之稱嘅罪案黑點；2008年佢44歲嘅仔Nanny Lim因為販毒而畀人拉咗。

2010年8月馬尼拉人質事件，林雯洛下令拉咗槍手細佬，導致槍手情緒激動射殺8名人質，事件震驚全球。

林雯洛喺2020年8月8號逝世，佢對武漢肺炎檢測呈陽性反應。

## 攷

## 出面網頁
* 馬尼拉市長室官方網站
* 林雯洛官方網站
屏南石澗

**屏南石澗**係香港九大石澗之一，嚮粉嶺鹿頸。水源由屏風山，流落南涌，所以得名。
親巷

**親巷**喺廣州河南萬松園西南邊、大松崗嘅南邊，鄰近原江南中街道辦事處，家陣由得勝（北）社區管。

呢條巷仔又窄又長，高低錯落。條巷住咗幾十戶人家，佢哋住嘅屋都係啲一到三層嘅低矮平房。巷口對住馬路，嗰道有個「松嶠」牌坊。

## 「松嶠」牌坊
牌坊喺親巷巷口，高約兩三米。而家，牌坊上「松嶠」二字已經剝落晒；牌坊前面起咗個臭肨肨嘅垃圾站。

## 瓷片畫
親巷原先有瓷片畫四五幅，畫住一啲松樹同白鶴。後嚟畀人貼晒辦證件嘅廣告，有啲畫重畀人整壞咗。

## 住戶
親巷1號、1-1號、1-2號、2號、2-1號、2-2號、2-3號、2-4號、3至20號

## 交通
廣州地鐵二號線江南西站E出口
萬松園社區

**萬松園社區**喺廣州市海珠區，屬江南中街道管。

## 管轄地段
*前進路12－42號（雙號）、48—50號  
*泰盛大街2－4號   
*萬松園3－19號   
*江南大道中101－149號（單號）。

## 萬松園居委
全稱：江南中街萬松園社區居民委員會

地址：前進路24號之一

電話：（020）89093478

## 睇埋
*萬松園
羅馬數字

**羅馬數字**係古時羅馬使嚟記數嘅方法，後嚟傳咗去歐洲，而今喺世界各地都重不時用到。

羅馬數字一共有七個，即 I（1）、V（5）、X（10）、L（50）、C（100）、D（500）同埋 M（1000）。有套規則寫晒正整數。羅馬數字冇「0」。一般認為羅馬數字只用來記數，唔係運算。

譬如今年係年，用羅馬數字寫就係「」。

另一個成日見羅馬數字嘅地方就係鐘面或者錶面，例如右圖，用嚟表示時間嘅一至十二分別寫做：
:**I, II, III, IV, V, VI, VII, VIII, IX, X, XI, XII**

## 拼寫規則
* 重複：數字I、X、C、M重複幾次，就係佢嘅幾多倍。例如I係1，III就係3；C係100，CC就係200。
* 大到細係加，細到大係減：
** 喺大啲嘅數字右邊寫細啲嘅數字，就係大加細。例如VI就係5+1=6。
** 喺大啲嘅數字左邊寫細啲嘅數字，就係大減細。例如IV就係5-1=4。
** 左減嘅數字只可以係I、X、C。例如45要寫XLV，唔可以寫VL。
** 左減嘅數字唔可以超過一個位值，即係V、X可以減I，但係L、C就唔可以減I。例如99要寫XCIX（[100-10]+[10-1]），唔可以寫IC（[100-1]）。
** 左減嘅數字只可以一位。例如8係VIII，唔可以寫IIX。
** 右加嘅數字最多三位，四位就轉做左減，例如14就係XIV，唔可以寫XIIII。（有例外，睇下面）
* 加線乘一千：
** 喺羅馬數字嘅上方加條線，或者加個下標M，表示將個數字乘1000。
** 同樣道理，上方加兩條線，就係乘1000000=10002。
* 另外，亦都有5同50寫做IIIII同XXXXX，代替V同L，甚至6同60寫做IIIIII同XXXXXX，代替VI同LX嘅情況。
### 例外
* 四有時會寫IIII，唔寫IV，坊間有傳係因為IV係古羅馬神話主神朱庇特（IVPITER，古羅馬字母無J同U）嘅頭兩個字母，所以避諱，另一種講法係喺鐘錶上面四嘅另一便係八（VIII），寫IV會搞到個設計唔對稱，所以寫IIII，而事實上IIII係英式手寫傳統。
* 喺大細楷羅馬數字未分家之前，排版嗰陣大楷標題會用大楷羅馬數字，細楷內文用細楷羅馬數字。
* 喺英式手寫傳統，以前寫細楷i字尾嘅羅馬數字，最尾一個i會寫j，例如四係iiij，唔係iv。

## 示例

## 參考
東邊街

**東邊街**（）係香港西營盤同半山區之間嘅一條單線行車馬路，有小巴同私家車行。係條斜坡馬路，又叫長命斜，最高斜度1:6。東邊街北面接西環填海區西區海底隧道香港島入口。東邊街以前叫新東街。

## 附近

*香港佐治五世紀念公園
*縉城峰
*第一街
*第二街
*第三街
*高街
*醫院道
*西營盤站
麥齊光

**麥齊光**（；）係香港政府發展局前任局長，曾經出任發展局常任秘書長（工務），2010年6月中退休之後繼續出任發展局支援四川重建小組嘅組長。2012年7月1號成為新一任發展局局長，同月12號，因為涉嫌唔誠實申請房屋津貼而提出辭任，即日畀廉政公署拉咗，一共做咗12日局長。

2013年6月24號，佢同路政署前助理署長曾景文被裁定6項罪名全部成立，8月8號喺區域法院被判監禁8個月，緩刑2年。其後佢俾上訴庭駁回上訴。2016年1月6號，終審法院裁定佢倆個上訴得直，撤銷串謀詐騙嘅定罪。

## 個人榮譽
* 金紫荊星章（2010年）
* 非官守太平紳士（2011年）
* 香港大學名譽大學院士（2011年）
* 香港理工大學大學院士（2011年）

## 攷

類:香港理工大學大學院士‎‎
類:香港大學名譽大學院士‎‎
Sīc

***'（有時寫成''''或者''''）出自[[拉丁文]]，完整嘅原文係***'，意思即係話「原文係咁」。

喺學術論文裏面，喺引用人哋嘅文獻之後（或者引用到某個詞或者詞組之後）馬上加入*[sīc]*，即係話「大家同唔同意都好，我引用嘅嗰份文獻嘅嗰一句話嘅**原文**係咁寫嘅」。

喺粵語裏面可以直接寫成，通常加方括號；喺西歐語言入面，除咗加方括號之外，通常重會用*斜體*表示成。

## 使用示範

（[原文係咁]前面嘅「係」應該寫成「喺」。）
西環

**西環**可以指：
*西環 (四環)，香港城四環之一，主要由堅尼地城、石塘嘴同西營盤組成。
*堅尼地城，狹義嘅西環，又叫「西環尾」。
*西角，香港舊地名，響西營盤西區警署一帶。
*香港中聯辦及其它中國駐港勢力嘅稱呼，因為中聯辦大樓響西環西營盤。
*西環 (選區)，香港區議會選區。
紐約人 (搞清楚)

**[[紐約人]]**通常指NBA球隊，重可以係：
*紐約市嘅人，可以係紐約市常住嘅人或者只係喺紐約市出世嘅人
*紐約州人嘅人，可以係紐約州常住嘅人或者只係喺紐約州出世嘅人
*《紐約客》，美國雜誌
黐線

**黐線**，又寫**黐綫**，係指電話嘅電路或電綫黐埋一齊，以至聽到啲雜聲，甚至其他電話嘅聲，搞到聽得唔清唔楚。

正常電話，搭好線後，只係有關人通話。唔會有其他聲。

## 衍意

比喻人啲神經線好似電話電線咁黐埋咗，唔正常，成日睇錯嘢，聽錯嘢，講錯嘢，或者做錯嘢，搞錯晒，傻下傻下咁。

黐線一字，有時用來話人，甚至鬧人，好似「你黐線㗎」。有時話人時，線字會收起，例如嗰個人黐黐地、黐咗、黐得好勻巡。有時會夾埋粗口字鬧人，如黐𨶙線、黐閪線、黐𨳊線。

由於黐線即係英文Short circuit，有時黐字會變short，如short short地。
朴泳孝

**朴泳孝**（，），字**子純**、**無量**，號**春皐**，**玄玄居士**，朝鮮京畿道水原出世，係大朝鮮國‎末期到朝鮮日治時期政治人物，大朝鮮國‎末期嗰開化派黨員嘅一人。日韓合併後嘅曾改日本名**山崎永春**。

1872年朴泳孝為大朝鮮國‎25任王哲宗的庶女永惠翁主嗰結婚，1882年波見日本使臣同船上是太極旗嗰昌作，其是韓國現行國旗。朴泳孝回國後企圖推動現代化政策同保守派嗰强力反發，1884年10月朴泳孝與金玉均等開化黨成員發動甲申政變，但是3日後嗰鎭壓。

但甲申政變失敗後日本亡命，1894年歸國。1888年朴泳孝向高宗提出十三萬字疎「開化上疏」發送，他嗰要求廢除身份制度、建立現代化國家、以富國強兵方式建立獨立自主的朝鮮等。1894年8月內務大臣，1896年臨時總理大臣。同年8月日本出國及1907年歸國。

日韓合併後，朴泳孝受封日本國侯爵，1911年被任朝鮮貴族會會長，1918年出任朝鮮銀行理事。1928年被任日本貴族院議員。1939年9月21號歿。

## 出面網頁
敏卡 (1970年出世)

**敏卡**（，）係喺韓國漢城出世嘅美國女子網球手、電影演員兼色情演員，「敏卡」係佢個藝名。

## 出面網頁

* 
* 敏卡，Internet Adult Film Database 
* 敏卡，Adult Film Database 

類:美國鹹片女演員
朝鮮日治時期

（朝鮮讀椒仙），係朝鮮半島做咗日本殖民地嘅時期，由1910年8月29號到1945年8月15號（另有講法係1910年8月22號－1945年9月2號）。

當時作爲日本嘅屬地/殖民地，又叫、**日屬朝鮮**（）。而家朝鮮半島國家出於對受侵略而亡國嘅控訴，無論首爾當局或平壤當局，都稱呢個時期做（）、**倭政時代**（；）。亦叫（）

## 註
敏卡

**敏卡**（**Minka**）可以係：

*敏卡·凱利（Minka Kelly，1980年-），美國女演員
*敏卡 (1970年出世)（Minka，1970年-），韓國出身美國女演員
六榕寺

**六榕寺**（）係中國一間有千幾年歷史嘅佛寺，亦係廣州佛教聖地兼名勝古蹟，喺廣州市越秀區六榕路。寺裡面有六榕花塔。佢嘅大門有一副對聯：「一塔有碑留博士，六榕無樹記東坡」，係民國初年順德文人岑學侶寫嚟紀念蘇東坡嘅。

## 史

南梁武帝蕭衍派佢嘅母舅沙門曇裕大智法師到真臘，卽係而家嘅柬埔寨，求得佛舍利帶返廣州。回國之後，就命令廣州刺史蕭譽起咗呢座寺同埋塔，嗰時分別嗌「寶莊嚴寺」同「舍利塔」。

相傳大唐上元二年，初唐四傑之一嘅王勃嚟到廣州，應寶莊嚴寺住持嘅邀請，寫低咗《廣州寶莊嚴寺舍利塔記》。

南漢嗰時改成**長壽寺**，逢親上元節、中秋節，大家都蜂擁到寺入邊，點燈祈求豐年。

宋太宗嗰時再重修，改名**淨慧寺**。之後毀於火災，連塔都燒埋。宋哲宗嗰陣，廣州人林修喺原塔基下重建千佛塔，並將舍利埋喺塔下邊。宋元符三年，蘇軾貶到嶺南期滿，由海南返北方，經過廣州，嗰時淨慧寺僧人仰慕佢嘅名聲，邀請佢去寺題字。蘇東坡見寺裡邊有六樖古榕，枝葉繁盛，就寫低「六榕」兩隻遒麗奇雅、厚重雍容嘅楷體字。

大明永樂九年，改名**六榕寺**。蘇軾所題嘅匾額，今陣仍然懸喺寺門。

## 近況
家下寺裡面剩得三樖榕樹。寺內有宋鑄造禪宗六祖惠能嘅銅像。1949年之後，市政府將佢大修葺，開放畀遊客，之後列為廣東省重點文物保護單位。1997年，六榕寺以「六榕花塔」入選廣州市十大旅遊景點。由於花塔經歷咗近千年嘅風吹雨打，雖然多次維修，但係塔身裂咗，又斜咗一米七。因此，廣州市政府有關部門使咗四百幾萬人民幣，由2001年2月開始，用「中華791化學漿」、碳素纖維布等材料，做咗「箍」加固維修，並喺同年八月尾，驗收及格，而家已重開。

## 未來規劃
廣州政府而家已經計劃將六榕寺擴建，根據規劃稿，擴建後嘅六榕寺面積將會大一倍幾，佔地會超過兩萬方，並重現六樖榕樹嘅古貌，整體走向有望保持而家嘅東西軸線格局。

## 攷
*六榕寺-中國廣州網
徐載弼

**徐載弼**（韓文：서재필，），字**允卿**（윤경），號**松齋**（송재）、**雙慶**（쌍경），用過英文名Philip Jaisohn、Philip Jason，係韓國嘅獨立運動家同政治人，解剖學，病理學醫師。獨立協會同萬民共同會，獨立新門嘅創始者，甲申政變其中一個主要人物之一。

## 著作
* 《漢水嘅旅行記》
* 《我喺韓國嘅日子與散文集》
* 《徐載弼自敍傳》
* 《同胞 回國吧》（고국에 계신 동포에게）

## 出面網頁
*徐載弼記念館 
*Arirang - Interactive History of Korean Americans 
*My Days in Korea & Other Essays by Philip Jaisohn, MD, edited by Sun-pyo Hong, published by Yonsei University Press, 1999.  

## 參考
史塔布斯

**史塔布斯**（；；）係美國一隻貓，做過阿拉斯加州馬塔努斯卡-蘇西特納自治市鎮嘅鎮長。

佢一出世已經畀人選咗做鎮長。截至2012年為止佢一做就做咗15年。期間帶動咗Talkeetna嘅觀光潮，促進咗旅遊業發展。

## 出面網頁
* 美阿拉斯加小鎮　15年來市長是隻貓 - 自由電子報 即時新聞
* 阿拉斯加貓咪當鎮長 促銷旅遊 - 社會 - 美國中文網
李清泉

**李清泉**（）係中華人民共和國地理信息系統專家，喺安徽天長市出世，研究生學歷，攝影測量同遙感專業，工學博士，院士，中國工程院院士。2001年至2012年間做武漢大學副校長，常務副校長同埋黨委常委。2012年7月起做深圳大學校長。2018年2月24號當選第十三屆全國人大代表。2020年12月做深圳大學黨委書記。2022年2月卸任深圳大學校長。2023年11月當選中國工程院院士。

## 攷

## 出面網頁
* 
* 
* 
* 
* 
* 
* 

類:中國工程院院士
類:大學校長
葛利格

**葛利格**（Edvard Hagerup Grieg，）係挪威作曲家同鋼琴家，代表作包括《皮爾金組曲》。

## 出面網頁
遙大地

**遙大地**（**遥 大地**，2089年5月5號－）係1989年日本卡通片魔動王嘅主角，地球人，係一個好有朝氣嘅小學五年級生，11歲。家族成員有阿爸「大樹」、阿媽「美惠」、細佬「大空」、阿爺「大河」。個性外向，鍾意冒險，有正義感，功課好唔掂，最驚食紅蘿蔔。座駕係「地隱俠」。
加斯

**加斯**（**ガス**）係1989年日本卡通片魔動王嘅主角，月球出世嘅第二代地球人，11歲。個性善良有禮貌，人仔細細但係好大力，食量亦好驚人。座駕係「風飄俠」。
拉比 (魔動王)

**拉比**（**ラビ**）係1989年日本卡通片魔動王嘅主角，高耳族死剩種，個性外冷內熱，最驚滑漎漇嘅嘢，所以唔鍾意坐喺魔法蝸牛身上旅行。同所有長耳族一樣唔識游水。魔動力係三位魔動戰士入面最強。座駕係「水捲俠」。
雞蛋三文治

**雞蛋三文治**縮寫「蛋治」，係用雞蛋做餡嘅三文治。

## 睇埋
* 茶餐廳
* 蛋沙律三文治
三沙 (市)

**三沙**係中華人民共和國海南一地級市，2012年建立，管轄西沙群島、中沙群島、南沙群島嘅島礁同埋其海域，面積（包括海域）超過二百萬平方公里，首府永興島，人口1400。
朴重陽

**朴重陽**（，），號**海岳**（해악）、**一笑**（일소），異名**源根**（원근），日本名**朴忠重陽**·**山本信**。朝鮮慶尙北道大邱出世，係韓國官僚兼政治人，哲學者，韓國信念的親日派一人。伊藤博文嗰門下生。

## 生平

佢喺大邱一個貧民家庭出世。1901年到1903年去日本留學，靑山學院，東京簿記學校卒業。同伊藤博文的門下出入，修學。1904年歸國後任官，同6月管理書主事，1905年參戰日俄戰爭，同年日本戰勝後返國。

1905年11月農商工部主事，1906年軍部主事等歷。同年伊藤博文的支援下陞進，大邱郡守，慶尙北道觀察使代理，1907年平安南道觀察使·平安北道觀察使，1908年慶尙北道觀察使歷。

1910年至1915年任忠淸南道道伯，1915年中樞院贊議、1921年至1923年黃海道道知事、1923年至1925年忠淸北道道知事、1926年黃海道道知事、1936年中樞院顧問。1941年再任中樞院顧問、1943年10月中樞院副議長。1945年4月~8月日本帝國政府嗰特別任命，日本國貴族院議員。 

1945年8月15號解放後但是親日嫌疑被捕，1949年1月被關於西大門監獄，2月席放。

## 著書
* 述懷
* 朴重陽日記

## 睇埋
* 尹致昊
* 伊藤博文

## 出面網頁
* 朴重陽 
* 朴重陽 
* 朴重陽:韓國歷代人物鍾合情報 
* "일제가 현대 조선 개신" 해방후에도 망발…친일파 박중양 매일신문 2010년 01월 25일 
* 순종의 남행에는 친일파 뿐이었다 데일리안 2010.01.30 
* "순종 남행이 박중양의 정치적 입지 높여" 데일리안 2010.01.30 
* 친일중의 친일 ‘3·1운동 자제단’은 누구? 한겨레 2010.03.01
武漢大學

**武漢大學**，簡稱「武大」，最先嘅校名係**自强學堂**，係中國第一間最高學府，喺武漢市武昌區，1893年創立。

喺中國近現代史上，武大係中國新文化運動嘅中心，亦係中國多種政治思潮同埋社會理想嘅傳播地。武漢大學喺中國文化史同近現代史享有重要嘅地位。

## 知名人物
* 李清泉

## 出面網頁

* 武漢大學

類:武漢嘅大學
七星巖

**七星巖**可以係：
*七星巖 (肇慶)：中國廣東肇慶一地。
*七星巖 (桂林)：中國廣西桂林一地。
*七星巖 (屏東)：臺灣屏東一地。
七星巖 (肇慶)

**七星巖**，減筆**七星岩**，中國一地，喺廣東肇慶北，星湖之濱，內有七石山，東至西數，名爲閬風、玉屏、石室、天柱、蟾蜍、仙掌、阿坡。石山實爲石灰岩。傳說係女媧煉石補青天時，留低七塊石。七山排到北斗咁。

≪粵中見聞≫有寫，「巖在瀝湖中，離肇慶城六里，七峯各立，不相聯屬。」而大清≪肇慶府志≫，「七星巖列峙如北斗狀。」清初學者屈大均嚮《廣東新語》亦都有七星巖嘅記載。

英人直譯Seven Star Crags。

## 參考
*《廣東新語》卷三
*《南越筆記》卷二
麋竺

**麋竺**（），字**子仲**，東海郡朐縣（家下江蘇連雲港）人，三國時期蜀漢官吏，係蜀漢待遇同地位最高嘅臣下。

## 一生
徐州豪門，佢祖先係做墾殖業，好多僮僕，概近萬個食客，大把家產，之後徐州牧陶謙搵佢做別駕從事。

194年，陶謙病死之後，麋竺奉陶謙遺命接劉備入主徐州幫佢。冇耐呂布投靠劉備，但係呂布鴞劉備同袁術交戰嗰陣偷襲咗下邳，捉咗劉備老婆，劉備打敗仗之後逃去廣陵郡海西縣。麋竺特別將佢個妹嫁畀劉備，攞嗮家當同傭人送畀劉備。之後曹操諗住表麋竺任嬴郡太守，佢細佬麋芳做彭城相，但係兄弟兩人都決定咗服侍劉備就唔接受。

劉備敗畀曹操之後南投劉表，派麋竺同劉表見面，同簡雍、孫乾任從事中郎。劉備入主益州之後，被拜安漢將軍，比軍師將軍諸葛亮嗰地位高，蜀漢眾臣嘅待遇係最高，因為佢喺劉備面對困難嗰陣資助劉備，呢嗰舉動畀所有蜀臣認為佢得到最高待遇係冇異議嘅。

樊城之戰嗰陣，佢細佬麋芳做咗二五仔，叛投孫權畀關羽敗死，麋竺為咗呢件事覺得論息，縛住自己去劉備嗰度，畀返劉備安慰，認為細佬個罪唔得牽連阿哥，仲係對佢咁好。雖然佢得到劉備原諒同冇畀佢為難，但係麋竺為咗呢件事憂到病，一年後病死，佢之前署名「安漢將軍麋竺」同群臣上奏，勸劉備稱帝。

## 特徵
佢雍容大方，敦厚斯文，叻騎馬同射箭，而佢唔叻搞內政或者軍事等公務，所以佢一直做無實權嘅閒職。但係佢曾經重金資助過劉備且個性好，劉備對佢好禮敬，畀佢嘅賞賜好多。

## 軼事
*《搜神記》話佢曾經遇過火神，並受佢指點之後逃過大火。

## 屋企
### 兄弟姊妹
*麋芳，麋竺細佬。
*麋夫人，麋竺嗰妹，劉備夫人。

### 後世
*麋威，麋竺個仔，官至虎賁中郎將，叻騎馬同射箭。
**麋照，麋威個仔，官至虎騎監，叻騎馬同射箭。
***麋晃，麋照個仔。

## 評語
《三國志》評話：「**麋竺**、孫乾、簡雍、伊籍，皆雍容風議，見禮於世。」

曹操表**麋竺**：「泰山郡界廣遠，舊多輕悍，權時之宜，可分五縣為嬴郡，揀選清廉以為守將。偏將軍**麋竺**，素履忠貞，文武昭烈，請以**竺**領嬴郡太守，撫慰吏民。」

楊戲嘅《季漢輔臣贊》贊**麋子仲**：「安漢雍容，或婚或賓，見禮當時，是謂循臣。」

## 睇埋
*《三國志·麋竺傳》
麋芳

**麋芳**，字**子方**，東海郡胊縣（家下江蘇連雲港）人。本隸屬陶謙，後來同阿哥麋竺投靠劉備，後來再投降吳。

## 一生
原本係徐州嘅彭城相，之後辭官同佢阿哥麋竺同劉備做嘢。劉備入荊之後升任南郡太守同駐守江陵，同關羽共事，不過兩人私情唔啱。麋芳曾經因為南郡郡治失火，兵器被焚燒，激嬲關羽，麋芳同公安太守士仁常日諗關羽輕視自己，孫權知後就同麋芳勾結，麋芳暗中同孫吳來往。

樊城之戰嗰陣，麋芳同士仁佢哋畀唔夠軍需，關羽話返來要罰佢哋，佢哋聽到好驚。關羽去樊城圍攻曹仁嗰陣，孫權趁呢嗰機會派呂蒙去荊州，派虞翻成功勸降士仁，攞咗公安，領士仁進攻南郡郡治，麋芳睇到士仁成咗吳將之後開城投降，成咗孫權嘅部將。

麋芳投降嗰陣，呂蒙因為簡單攞到江陵仲放鬆戒心，但係虞翻告畀呂蒙，江陵城中得麋芳同吳軍係一心嘅，其他人仲有疑嘅，呂蒙醒返咗，及時掌控城內重地，畀原本伏擊嘅人唔得搞好埋伏。

麋芳去東吳之後，有一次乘船同虞翻見面，前導人員怒要虞翻行開「避將軍船」，虞翻怒：「唔忠唔信嘅人點侍奉君主？害人哋失咗兩城嗰人得做將軍？」麋芳驚就唔答，閂門走開咗。又一次，虞翻要經過麋芳嘅營寨，結果營門閂咗唔畀虞翻通行，虞翻仲怒：「應該閂門嗰陣就開門、該開門嗰陣就閂門，咁做係得嘅？」麋芳聽講之後覺得好論息。

黃武二年（223年）六月，同賀齊去討伐叛吳投魏嘅晉宗。以後冇麋芳嘅記載。

## 藝術形象
喺《三國演義》係叫**糜**芳，同阿哥麋竺仕徐州牧陶謙，之後一齊投靠劉備。長坂坡之戰嗰陣受重傷，仲以為趙雲投曹，將呢事報畀劉備。劉備平咗益州後，任佢做南郡太守同關羽共事。之後同傅士仁飲酒畀軍糧失火激嬲關羽，以致傅士仁、麋芳驚關羽，之後呂蒙襲擊荊州城嗰陣投吳。夷陵之戰嗰陣，同傅士仁殺死吳將馬忠返來投蜀，劉備怒到叫關興除咗麋芳、傅士仁二人嘅身，麋芳、傅士仁跪地關羽祭靈前，佢哋畀劉備親手用刀殺死攞去祭拜關羽。

## 屋企
*麋竺，麋芳阿哥，蜀漢官吏。
*麋夫人，麋芳個妹。劉備落難嗰陣被麋竺嫁畀劉備。

## 評語
楊戲嘅《季漢輔臣贊》贊**麋芳**、士仁、郝普、潘濬：「古之奔臣，禮有來偪，怨興司官，不顧大德。靡有匡救，倍成奔北，自絕於人，作笑二國。」

## 註解

## 參考
*《三國志‧蜀書‧麋竺傳》
*《三國志‧蜀書‧關羽傳》
*《三國志‧蜀書‧楊戲傳》
*《三國志‧吳書‧虞翻傳》
*《三國志註》
遊民

:*其他遊民意思，請睇[[遊民 (搞清楚)]]。*

**遊民**係居無定所嘅人，有嘢做嘅人，唔係無業遊民，但仙都唔仙下。
遊民 (搞清楚)

**遊民**係唐字，可指：

*遊民，有嘢做但居無定所。
*無業遊民，冇嘢做兼居無定所。
*遊民 (軟件)，研製互網網軟件架生。
遊民 (軟件)

**遊民**，英文**Hobo**，讀**好步**，係套軟件，用研製萬維網程式。佢係公開原碼，任人修改。軟件係基於Ruby on Rails之上寫。
Hobo

**Hobo**係拉丁字母串字，可指：

*保保五郎，日本攝影師，Hobo係姓氏拼音。
*遊民
*遊民 (軟件)
狹義相對論

**狹義相對論**（；）係由歐拔·愛因斯坦喺20世紀初諗出嚟嘅一個現代物理學理論，集中於分析當時已知嘅物理法則喺物件移動速度接近光速嗰陣點解會唔再啱用：自然現象冚唪唥都係由發生喺時空某啲點當中嘅一連串事件組成嘅；喺古典力學裏面，牛頓將絕對空間想像成永遠唔會郁嘅嘢，以及將時間想像成對全宇宙所有物件都一樣、永遠衹向一個方向前進嘅一個量。但廿世紀初嘅一啲實驗證據顯示，牛頓嗰套係唔掂嘅，於是愛因斯坦就喺 1905 年諗出咗狹義相對論，解釋牛頓嗰套理論解唔掂嘅結果。

## 概論

喺愛因斯坦個原版論文當中，狹義相對論成個理論建基於兩個諗頭：
#所有慣性參考系入面嘅物理法則都係一樣嘅；而且
#無論一個觀察者同個光源點郁，所有觀察者見到嘅光嘅速度都係一樣嘅。

呢兩個諗頭直接否定咗牛頓個諗法：根據牛頓嗰套理論，如果有兩個唔同參考系當中嘅觀察者，兩個參考系嘅速度唔一樣，佢哋一齊觀察同一束光，兩者所觀察到嘅嗰束光嘅速度會係唔一樣嘅。

然後，愛因斯坦運用呢兩個諗頭做公理，再加埋第啲物理定律，證明咗一柞方程式，而呢柞方程式唔單衹成功噉解釋到牛頓力學解唔到嘅結果，仲可以推理出好多重要嘅定律，包括咗：
*時間膨脹：兩個一樣嘅時鐘，兩者之間嘅相對速度唔等如零，佢哋量度到嘅時間會唔一樣；
*長度收縮：一個觀察者量度一件同佢相對速度非零嘅物件嘅長度，佢度到嘅長度會同細過件物件嘅真實長度；
*相對質量：一個觀察者量度一件同佢相對速度非零嘅物件嘅質量，佢度到嘅質量會同大過件物件嘅真實質量；
*質能等價：物質同能量本質上係同一樣嘢，\mathbf{E=mc^2}；
***宇宙速度極限**：宇宙入面，物件最大嘅可能速度係光速；

... 等等。要留意嘅係，上述呢啲現象要喺物件速度接近光速嗰陣先會睇到。

狹義相對論之所以係「狹義」，係因為佢查實淨係考慮到「時空係平坦」（時空冇乜曲率；閔考斯基時空）嗰陣嘅*特殊情況*：根據打後嘅研究，當時空有顯著嘅曲率嗰時，會出現強勁嘅重力，而強勁嘅重力－好似係由黑洞所施嘅重力－會影響狹義相對論嗰柞方程式嘅準確性；因為噉，愛因斯坦喺 1915 年諗出咗廣義相對論（general theory of relativity）－廣義相對論有考慮時空曲率同重力，所以能夠喺時空唔平坦嘅情況下（例如係所分析嘅物件附近有個黑洞）做出準確嘅預測，對於現代天文物理學嚟講不可或缺。

## 兩大基本命題

### 實驗證據

## 相對原則

## 羅倫斯轉化

## 重要現象

## 睇埋
*牛頓力學
*現代物理學
*廣義相對論

## 文獻
教科書：
*Einstein, Albert (1920). *Relativity: The Special and General Theory*.
*Einstein, Albert (1996). *The Meaning of Relativity*. Fine Communications. ISBN 1-56731-136-9
*Logunov, Anatoly A. (2005). *Henri Poincaré and the Relativity Theory* (transl. from Russian by G. Pontocorvo and V. O. Soloviev, edited by V. A. Petrov) Nauka, Moscow.
*Charles Misner, Kip Thorne, and John Archibald Wheeler (1971). *Gravitation*. W. H. Freeman & Co. ISBN 0-7167-0334-3
*Harvey R. Brown (2005). *Physical relativity: space–time structure from a dynamical perspective*, Oxford University Press, ISBN 0-19-927583-1; ISBN 978-0-19-927583-0
*Sergey Stepanov (2018). *Relativistic World*. De Gruyter. ISBN 9783110515879.
*Taylor, Edwin, and John Archibald Wheeler (1992). *Spacetime Physics* (2nd ed.). W.H. Freeman & Co. ISBN 0-7167-2327-1
*Tipler, Paul, and Llewellyn, Ralph (2002). *Modern Physics* (4th ed.). W. H. Freeman & Co. ISBN 0-7167-4345-0

期刊文章：
*Alvager, T.; Farley, F. J. M.; Kjellman, J.; Wallin, L.; et al. (1964). "Test of the Second Postulate of Special Relativity in the GeV region". *Physics Letters*. 12 (3): 260. Bibcode:1964PhL....12..260A. doi:10.1016/0031-9163(64)91095-9.
*Darrigol, Olivier (2004). "The Mystery of the Poincaré–Einstein Connection". *Isis*. 95 (4): 614–26. doi:10.1086/430652. PMID 16011297.
*Wolf, Peter; Petit, Gerard (1997). "Satellite test of Special Relativity using the Global Positioning System". *Physical Review A*. 56 (6): 4405–09. Bibcode:1997PhRvA..56.4405W. doi:10.1103/PhysRevA.56.4405.

## 引用
魂精

**魂精**（），係人頭兩邊，眼角外凹位，係顳一部份。穴道來講，叫**太陽穴**。人頭之中，魂精部位比較弱，畀人打中好易暈。

唐人見頭唔舒服，好似頭暈咁，就會搽藥油落魂精。
放雞島

**放鷄島**係中華人民共和國最大嘅釣魚基地，亦係廣東最大嘅潛水勝地。島上自然風光秀麗，天然景物奇異多姿，有「中國馬爾代夫」嘅美譽。

放鷄島喺廣東茂名電白縣南部海面，離博賀上島碼頭8.6海浬。因為島附近嘅漁民出海路過呢個島嘅時候，都會將隻鷄放歸山林，以求平安嘅習俗而得名。

臺灣商人陳明哲2004年以3億人民幣買落，係首位買落中國大陸無人島嘅臺商島主。

## 攷

## 出面網頁
* 放鷄島旅遊網
人頭

**人頭**，係人嘅頭。人企立時，人頭喺頂。頭骨嘅部份，因爲骨似殼，叫頭殼，最頂叫頭殼頂。頭有眼口鼻嗰邊叫前，反向叫後。耳喺左右。頂同後有頭髮。前上半，無頭髮嗰處，叫額頭。額頭兩邊有凹位，叫魂精。頭後面落啲，叫後尾枕。
頭殼

**頭殼**（ ），指人頭似殼，有顱骨護住，免腦受傷。頭殼最頂，係頭殼頂，係人企喺身時，最高嘅位。死人嘅頭殼，淨得棚骨嗰種，叫**骷髏頭**。

## 結構

## 發育

## 文化

喺世界多地嘅文化中，人嘅骷髏頭都時常會用嚟代表死亡。

## 另見
*腦部
*人腦
*腦容量

## 引述
頭殼頂

**頭殼頂**（**crown**），係頭殼頂點。人企起身時，頭殼頂就係人最高位。人度高以呢點爲參攷。

人頭細個顱骨，開窿有腦囟，預留無畀頭殼生大啲。人大咗，腦囟會收窄。
額頭

**額頭**（），卽係**額**，係人頭前面上半，眉上面，無頭髮嘅部位。額係面嘅上部。額下面有額骨護腦。

## 睇埋
*前額皮層
後尾枕

**後尾枕**，又叫**後枕**，係人頭後面，頸對上嘅部位，入面有枕骨保護頭腦。人瞓觉時，後尾枕枕落枕頭度。

## 俗語
俗語有云，**鬼拍後尾枕**，卽係話人，唔經唔覺，本來唔想講，唔應該講嘅嘢，講埋出來。講通常都係祕密，或者做啲衰嘢，唔想人知。舊時會認爲係畀鬼拍後尾枕，鬼力吐真言。

亦有謂**後尾枕，涼浸浸**。舊時認爲係畀鬼摸咁所致。或者係周圍陰森恐怖，得出來嘅感受。
章宇昂

**章宇昂**（）係前香港無綫電視合約藝員，第25期無綫電視藝員訓練班畢業，章小蕙嘅細佬。

## 出演電視劇
*2011年2月：你們我們他們 Eric（男主角）
*2011年8月：潛行追擊 阿風（鞏樂勤好友）
*金枝慾孽2  小勤子
*仁心解碼II
*再戰明天
*初五啟市錄
*使徒行者
*荃加福祿壽探案
*潛行狙擊
*情逆三世緣
*2016年：巾幗梟雄之諜血長天
*愛·回家

## 家庭
佢係章小蕙嘅細佬，爸爸係加拿大已故商人，加拿大中文電視創辦人章建國。
## 出面網頁
* 
* 
* 
## 參考
Temple

**Temple**係拉丁字母串字，指：

## 英文
*拜神佛嘅地方
**廟
**寺
**觀

*魂精，人眼角外兩側。
人眼

**人眼**，係人嘅眼。喺人頭嘅面部，雙眼並排，向前望，所以得立體視覺。

人眼上便，有眼皮，可以開合眼。皮邊有眼翕毛，用來擋異物由上流入眼。眼對上重有眼眉，都有同樣方便。

## 字
眼目二字，原解有別。目講面上睇到嘅部份，而眼字係**眼核**，又叫**眼珠**。眼裏反映嘅人影，叫**眼公仔**或者**瞳人**。

## 睇埋
*視覺
數論

**數論**，又叫**算術**，係純粹數學一支，專門鑽研整數。唔單止整數本身，亦包括整數衍生出來嘅其他數，例如有理數、代數整數等等。

正整數可以分爲質數、合成數同埋 1，算術基本定理話畀我哋知所有合成數都有唯一一種方法寫成質數嘅積，但係到依家都未有人真正完全理解質數，好多猜想都未有完整嘅解答，例如 Goldbach猜想、孖生質數猜想等等。好多數論嘅問題個論述都好簡單，但係解答就牽涉到好高等嘅數學，例如費馬大定理咁，個猜想係：「當整數 n>2 嘅時候，x^n+y^n=z^n 無正整數解。」呢句句子分分鐘小學生都聽得明，但係就花咗數學家足足三個世紀，先至由  證明到。

算術係古老稱謂，但由二十世紀初，時人認爲算術係初等數學，係小學生學嘅，所以就稱數論。到二十世紀後期，時人轉向，算術應有初等同高等之分，算術個名又用返。

高斯曾經講過：「數學係科學嘅皇后，數論係數學嘅皇后。」

## 歷史

## 發展

### 費馬

### 歐拉

## 應用
* 密碼學
* 離散數學
* 數值分析

## 睇埋
*餘數定理
*孫子定理
*質數
*孖生質數
*愛氏篩
*有限體
*質數公式
*p進數

## 參考資料
狗眼

**狗眼**就係狗嘅眼，位於頭部前方左右並排，使佢哋有一定嘅立體視覺能力，可以判斷距離同追蹤動態目標。狗眼唔單止負責視覺，亦係社交行為同情緒交流嘅重要工具，狗會透過眼神、瞳孔變化等方式向同伴或人類傳達訊息，例如警覺、示好或者求關注。唔同品種嘅狗眼大細同位置唔一樣，令視野、深度感同表情有所差異。

## 科學視角
狗嘅視覺系統同人類有明顯唔同。狗有多啲負責感光嘅杆狀細胞，使佢哋對暗光同移動更敏感，但視覺銳度（即清晰度）通常低於人類，喺某啲行為實驗中狗對細微形狀嘅識別能力較弱。研究亦指出，犬科動物喺解讀視覺刺激及社會線索上有獨特嘅認知模式，例如眼動追蹤顯示狗會集中注意力喺圖像嘅資訊性區域，對同類塊面有偏好。喺顏色感知方面，狗係**兩色視覺**（只能分辨大致嘅藍色同黃色光譜），而對紅綠色等波長比較唔敏感，與人類**三色視覺**唔同。呢啲特性反映狗視覺係經過演化，適應其原始捕獵同夜間活動行為。

## 文化語境
狗眼除咗生物學功能之外，亦係人類文化觀察狗行為嘅一部分。狗睇人或者其他動物時，有時會略微低頭或者目光向下，喺人類文化中解讀成順從、警覺或者好奇嘅表現。
「**狗眼看人低**」呢句俗語就源於呢種觀察：比喻某啲人眼光短淺、睇唔起其他人，好似狗望人時嘅目光咁往低位、唔係平行咁樣望。

## 攷
牛眼

**牛眼**係牛嘅眼。喺牛頭嘅面部，雙眼並排，好大隻（「牛噉眼」），係做解剖實驗嘅首選 。

牛同牛公嘅眼喺科學上有好幾項有趣特徵。佢哋嘅眼球嘅瞳孔係橢圓形，而且橫向拉長，可以增加水平視野，方便掃視地平線。視野大約有 300–330 度，令牛更易察覺到周邊嘅刺激。位置兩邊，其視覺對垂直同水平刺激嘅敏感度都唔同，反映出視覺構造同行為需要嘅關聯 。

牛屬於兩色視覺（dichromatic），即係視網膜只有兩種錐細胞，而唔似人類嗰種三色視覺。呢種視覺令牛可分辨藍色同綠黃色系，但對紅綠等顏色敏感度較低，顯示其色覺偏重功能性，而唔係色彩豐富度 。

牛嘅**眼白**顯示量（visible eye whites）同其情緒狀態有關。研究發現，喺高刺激（興奮或挫折）情況下，牛眼可見嘅眼白比例會增加，反映其可能處於好興奮；或者好緊張嘅狀態；相反喺放鬆或正面情緒時，眼白減少。呢啲發現，睇眼白都可以評估動物狀況，繼而評估動物福利，仲唔使做侵入性測試 。

## 註

## 攷
眼眉

**眼眉**，或者叫**眉**、**眼眉毛**、**眉毛**，係人眼上一執毛。

## 字
眉字一般讀陽平聲，好似眼眉毛，眉清目秀。而有時讀陰上聲，好似有種雀叫畫眉（畫讀話），有種茶叫壽眉。
唔理點諗我唔受歡迎都係你哋嘅錯！

《**私がモテないのはどう考えてもお前らが悪い!**》係日本漫畫家谷川ニコ喺2011年8月4號喺網上漫畫期刊網站GANGAN ONLINE上面發表嘅作品，並喺2012年1月21號首次推出單行本。

劇情寫欠缺社交技巧嘅主角—高中一年級女學生「黑木智子」，每一日返學面對周圍嘅人忽略漠視嗰時所做嘅各種事蹟。

## 攷

## 出面網頁
*官方網站
發冷

**瘧疾**，又叫**發冷病**，卽係**發冷**，係種傳染病，由瘧蚊傳染。瘧蚊帶瘧原蟲，寄生體內，蚊針啄人時，原蟲傳到人身。原蟲並非昆蟲、爬蟲，而係簡單細胞生物。原蟲入肝先，再寄喺紅血球。

發冷之所以咁叫，係患者會發高燒，會感周圍冰冷。患者嚴重會休克，甚至死。

致人病嘅原蟲，有五種之多。而可以帶原蟲嘅蚊，只有按蚊（按讀安）呢系。

## 病理
原蟲有蚊帶住。蚊一吸血，就由蚊口水注入人身。原蟲首先搵肝，匿喺肝細胞，自我分裂繁殖，到太多喇，肝細胞就爆開。原蟲搵轉搵紅血球細胞，匿喺入面，自我分裂繁殖。匿喺肝同紅血球細胞入面，故此免疫系統，難於察覺。更有幾十種蛋白質唔同變化，免疫系統都唔易認出。帶蟲紅血球，本應畀脾消滅，但係蟲會分泌蛋白質，令血球黐喺血管，就唔會過脾。不過黐住血管，會塞住微血管，如果係腦部有關，就會休克，甚至死。

喺血入面，有啲原蟲會做有性繁殖，生出配子，等下一次有蚊吸血，就可以寄入蚊身。

## 歷史
發冷好耐以前就有，可能跟住人演化而嚟。史上最早記載係中原公元前二千七百年。古人知同沼地有關，喺熱帶同亞熱帶易惹到，叫做山林瘴氣。但點解有發冷病，就要等有顯微鏡同病理學先至明白。

一八八零年，法國醫生喺發冷病人血中，搵到瘧原蟲。一八九七年，英國人發現按蚊體內原蟲，但未有卽時跟進，但得加拿大人協助，家下知人嘅發冷病，原蟲係按蚊散播。同年，意大利人都有同樣發現。其他瘧原蟲，喺下年喺蚊搵到。

不過由蚊釘到發病，血入面搵唔到原蟲，啲人未知有乜事。直到一九四七年，英國人曉得喺肝度，原蟲分裂。英國人同美國人，最後曉得，某啲原蟲喺肝可展匿幾個月咁耐。至此先完全理解瘧原蟲嘅始末。

## 基因抗病
由於發冷病太厲害，死唔少人。有啲身體內在缺陷，由於令原蟲不易喺體繁衍，亦得以流傳落來。如鎌刀形紅血球症、地中海貧血、葡萄酵素缺乏症等，紅血球帶氧不足，令原蟲難以繁衍。

## 社會
發冷病通常係出現係窮地方，因爲無錢醫，病唔根治，病原就易散播開去。發冷病又搞到人短命易死，唔死都不能做事，太多人係咁，經驗知識流失，令社會經濟大受打擊，亦會令地方更加之窮。所以防治發冷，可以幫到呢啲地方復蘇。

史上有例，侵畧國去到發冷病地區，兵士病死無數，甚至病傳返本土，搞到不得不停止侵畧。

## 預防
預防發冷病，有兩途。一由原蟲着手，一由蚊着手。原蟲方面，未有有用嘅疫苗，難搞。蚊方面就易啲。

蚊有幾個方法，一係阻蚊咬人。好似身上搽驅蚊藥，或者落蚊帳。如果蚊帳有藥，就更佳。蚊帳之所以有用，係因爲雌蚊挨晚出來搵食，搵血吸，直至成夜吸到血爲止。蚊帳喺保護人，夜晚睏覺阻蚊搵食。

蚊食完會就近扶嘢消化，牆油殺蚊藥，亦阻到蚊生殖。蚊喺死水生春，放走死水，或者死水變流水，蚊就難以繁殖。靜水中放魚食春食幼蟲，亦好有效。

呢啲方法，平過研制藥物。歐洲同美國，就係用呢啲方法，驅走發冷病。香港開埠初期，英人死傷枕籍，亦可能同發冷病搞事。當時唔知發冷病點來，但英人喺黃坭涌放水，香港城中，起街渠明渠暗渠，就起清理積水之效，防止蚊患。疾病亦得以減少。

## 註
三國 (朝鮮)

**三國**（）係朝鮮半島427年到660年之間高句麗（前37年－668年）、新羅（前57年－935年）、百濟（前18年－660年）三國鼎立嘅時期。

## 睇埋

* 後三國

類:朝鮮史
頭刺

**頭刺**（刺讀赤），亦叫**頭痛**，係人頭感痛，好似畀喇刺或者裂開咁。頭嘅腦，本身無痛覺，但頭周圍組織，就有痛覺，就係頭刺來源。

頭刺可能因爲有病，但亦可能太緊張、太攰、缺水等所致。有時亦因爲頸痛而頭刺。
放光蟲

**放光蟲**（蟲讀陰平調）係種蟲，黑鐵絲咁，似黃䘆，長唔過兩寸，身有磷質黏液。爬過嘅地方，會黏液成線發磷光。可能係指螢火蟲。

## 俗語
俗語有云，**鷄食放光蟲**，卽係話心知肚明。鷄食咗放光蟲，體內有光咁。

## 睇埋
*螢火蟲
*大粵港諺語
獨立國家聯合體

**獨立國家聯合體**（減筆**獨聯體**，俄文**Содружество Независимых Государств**，減筆**СНГ**；拉丁字母 **Sodruzhestvo Nezavisimykh Gosudarstv**，減筆**SNG**；英文**Commonwealth of Independent States**，減筆**CIS**）係蘇聯分解成多國之後，成員組成嘅組織。

獨聯體喺1991年成立。除咗波羅的海國家－拉脫維亞、愛沙尼亞同埋立陶宛之外，其餘嘅前蘇聯加盟共和國都有加入過獨聯體。格魯吉亞喺2009年退出，烏克蘭喺2014年因為克里米亞問題而宣佈退出。
刁協

**刁協**（；），字**玄亮**（），渤海饒安（而家河北鹽山西南）人。兩晉時期官員，同劉隗一齊受晉元帝重用以抗衡琅琊王氏勢力，最終導致王敦之亂，喺王敦之亂期間被殺。
196年

## 其他紀年

*中國：建安元年
*朝鮮半島
**高句麗：故國川王十八年
**新羅：伐休王十三年、奈解王元年
**百濟：肖古王三十一年
**檀紀：2529年
*日本
**仲哀天皇五年
**皇紀：856年
*佛曆：739年
*猶太曆：3956年 - 3957年

## 大件事

## 響呢年出世嘅人

## 響呢年死嘅人

## 節慶、風俗習慣
195年

## 其他紀年

*中國：興平二年
*朝鮮半島
**高句麗：故國川王十七年
**新羅：伐休王十二年
**百濟：肖古王三十年
**檀紀：2528年
*日本
**仲哀天皇四年
**皇紀：855年
*佛曆：738年
*猶太曆：3955年 - 3956年

## 大件事
*孫策喺江東崛起。

## 響呢年出世嘅人

## 響呢年死嘅人

## 節慶、風俗習慣
192年

## 其他紀年

*中國：初平三年
*朝鮮半島
**高句麗：故國川王十四年
**新羅：伐休王九年
**百濟：肖古王二十七年
**檀紀：2525年
*日本
**仲哀天皇元年
**皇紀：852年
*佛曆：735年
*猶太曆：3952年～3953年

## 大件事

## 響呢年出世嘅人
*曹植，曹魏皇族，文學家，建安文學「三曹」之一

## 響呢年死嘅人
*鮑信，東漢嘅武將、曹操嘅濟北相

## 節慶、風俗習慣
191年

## 其他紀年

*中國：初平二年
*朝鮮半島
**高句麗：故國川王十三年
**新羅：伐休王八年
**百濟：肖古王二十六年
**檀紀：2524年
*日本
**（冇天皇）
**皇紀：851年
*佛曆：734年
*猶太曆：3951年 - 3952年

## 大件事

## 響呢年出世嘅人

## 響呢年死嘅人

## 節慶、風俗習慣
南區足球會

**冠忠南區足球會**係南區康樂體育促進會轄下一支地區足球隊，喺香港超級聯賽角逐。

南區足球會喺港甲嘅處子戰喺2012年9月1號星期六下晝兩點半喺深水埗運動場舉行，結果以 1:3 輸咗畀標準流浪。

## 教練團
* 鄭兆驄：總教練
* 馬克：守門員教練
* 劉華傑：助理教練
* 何景熙：體能教練
* 胡然卓：助理體能教練

## 球員名單

## 出面網頁
* Southern District Football Club | Southern District Football Club
* 南區康樂體育促進會有限公司—www.southernsport.com
* 香港足球總會
199年

## 其他紀年

*中國：建安四年
*朝鮮半島
**高句麗：山上王三年
**新羅：奈解王四年
**百濟：肖古王三十四年
**金官伽耶：首露王一百五十八年、居登王元年
**檀紀：2532年
*日本
**仲哀天皇八年
**皇紀：859年
*佛曆：742年
*猶太曆：3959年～3960年

## 大件事
*孫策打廬江太守劉勳、沙羨嘅黃祖，打低廬江、豫章兩個郡。

## 響呢年出世嘅人

## 響呢年死嘅人

## 節慶、風俗習慣
190年

## 其他紀年

*中國：初平元年
*朝鮮半島
**高句麗：故國川王十二年
**新羅：伐休王七年
**百濟：肖古王二十五年
**檀紀：2523年
*日本
**成務天皇六十年
**皇紀：850年
*佛曆：733年
*猶太曆：3950年～3951年

## 大件事
*農曆正月：董卓討伐戰打起

## 響呢年出世嘅人

## 響呢年死嘅人

## 節慶、風俗習慣
189年

## 其他紀年

*中國：中平六年、光熹元年、昭寧元年、永漢元年
*朝鮮半島
**高句麗：故國川王十一年
**新羅：伐休王六年
**百濟：肖古王二十四年
**檀紀：2522年
*日本
**成務天皇五十九年
**皇紀：849年
*佛曆：732年
*猶太曆：3949年～3950年


※呢一年漢靈帝駕崩，漢少帝登基，但由於宮變，政治動盪，所以呢一年改咗多次中國年號，最後又恢復返中平年號。


## 大件事
*漢靈帝駕崩後，漢少帝登基，但以何進爲首嘅外戚同十常侍爲首嘅宦官有嚴重衝突，最後釀成宮變，兩敗俱傷，混亂中董卓掌權，廢咗少帝，扶立獻帝。

## 響呢年出世嘅人

## 響呢年死嘅人
*劉宏，漢靈帝，東漢皇帝
*丁原，地方豪強

## 節慶、風俗習慣
187年

## 其他紀年

*中國：中平四年
*朝鮮半島
**高句麗：故國川王九年
**新羅：伐休王四年
**百濟：肖古王二十二年
**檀紀：2520年
*日本
**成務天皇五十七年
**皇紀：847年
*佛曆：730年
*猶太曆：3947年～3948年

## 大件事

## 響呢年出世嘅人
*曹丕，曹魏嘅建立者，尊爲魏文帝

## 響呢年死嘅人

## 節慶、風俗習慣
186年

## 其他紀年

*中國：中平三年
*朝鮮半島
**高句麗：故國川王八年
**新羅：伐休王三年
**百濟：肖古王二十一年
**檀紀：2519年
*日本
**成務天皇五十六年
**皇紀：846年
*佛曆：729年
*猶太曆： 3946年～3947年

## 大件事

## 響呢年出世嘅人

## 響呢年死嘅人
*北宮伯玉，羌人民變首領，畀韓遂奪兵殺咗
*邊章，西涼民變領袖，畀韓遂奪兵殺死

## 節慶、風俗習慣
184年

## 其他紀年

*中國
**漢：光和七年、中平元年
***張曼成：神上元年
*朝鮮半島
**高句麗：故國川王六年
**新羅：阿達羅王三十一年、伐休王元年
**百濟：肖古王十九年
**檀紀：2517年
*日本
**成務天皇五十四年
**皇紀：844年
*佛曆：727年
*猶太曆：3944年～3945年

## 大件事
*二月，張角發動黃巾之亂。
*夏天六月，交趾嘅駐兵作反，被刺史賈琮平息。

## 響呢年出世嘅人

## 響呢年死嘅人
*張角
*張梁
*張寶
182年

## 其他紀年

*中國：光和五年
*朝鮮半島
**高句麗：故國川王四年
**新羅：阿達羅王二十九年
**百濟：肖古王十七年
**檀紀：2515年
*日本
**成務天皇五十二年
**皇紀：842年
*佛曆：725年
*猶太曆：3942年～3943年

## 大件事

## 響呢年出世嘅人
*7月5號：孫權，東吳開國皇帝

## 響呢年死嘅人

## 節慶、風俗習慣
181年

## 大件事

## 響呢年出世嘅人
* 劉協，東漢皇帝（234年死）
* 諸葛亮，中國政治人同軍事家（234年死）

## 響呢年死嘅人

## 節慶、風俗習慣
183年

## 其他紀年

*中國：光和六年
*朝鮮半島
**高句麗：故國川王五年
**新羅：阿達羅王三十年
**百濟：肖古王十八年
**檀紀：2516年
*日本
**成務天皇五十三年
**皇紀：843年
*佛曆：726年
*猶太曆：3943年～3944年

## 大件事

## 響呢年出世嘅人
*甄夫人，曹丕嘅元配正室

## 響呢年死嘅人

## 節慶、風俗習慣
179年

## 其他紀年

*中國：光和二年
*朝鮮半島
**高句麗：新大王十五年、故國川王元年
**新羅：阿達羅王二十六年
**百濟：肖古王十四年
**檀紀：2512年
*日本
**成務天皇四十九年
**皇紀：839年
*佛曆：722年
*猶太曆：3939年～3940年

## 大件事

## 響呢年出世嘅人
*龐統，劉備嘅軍師
*司馬懿，曹魏大臣

## 響呢年死嘅人

## 節慶、風俗習慣
178年

## 其他紀年

*中國：熹平七年、光和元年
*朝鮮半島
**高句麗：新大王十四年
**新羅：阿達羅王二十五年
**百濟：肖古王十三年
**檀紀：2511年
*日本
**成務天皇四十八年
**皇紀：838年
*佛曆：721年
*猶太曆：3938年～3939年

## 大件事

## 響呢年出世嘅人
*鄧芝，蜀漢將軍

## 響呢年死嘅人

## 節慶、風俗習慣
164年

## 其他紀年

*中國：延熹七年
*朝鮮半島
**高句麗：次大王十九年
**新羅：阿達羅王十一年
**百濟：蓋婁王三十七年
**檀紀：2497年
*日本
**成務天皇三十四年
**皇紀：824年
*佛曆：707年
*猶太曆：3924年～3925年

## 大件事

## 響呢年出世嘅人
*葛玄，三國時有名道士

## 響呢年死嘅人

## 節慶、風俗習慣
161年

## 其他紀年

*中國：延熹四年
*朝鮮半島
**高句麗：次大王十六年
**新羅：阿達羅王八年
**百濟：蓋婁王三十四年
**檀紀：2494年
*日本
**成務天皇三十一年
**皇紀：821年
*佛曆：704年
*猶太曆：3921年～3922年

## 大件事

## 響呢年出世嘅人
*卞夫人，曹操嘅正室

## 響呢年死嘅人

## 節慶、風俗習慣
163年

## 其他紀年

*中國：延熹六年
*朝鮮半島
**高句麗：次大王十八年
**新羅：阿達羅王十年
**百濟：蓋婁王三十六年
**檀紀：2496年
*日本
**成務天皇三十三年
**皇紀：823年
*佛曆：706年
*猶太曆：3923年～3924年

## 大件事

## 響呢年出世嘅人
*杜畿，曹魏官員
*荀彧，曹魏官員

## 響呢年死嘅人

## 節慶、風俗習慣
155年

## 其他紀年

*中國：永壽元年
*朝鮮半島
**高句麗：次大王十年
**新羅：阿達羅王二年
**百濟：蓋婁王二十八年
**檀紀：2488年
*日本
**成務天皇二十五年
**皇紀：815年
*佛曆：698年
*猶太曆：3915年～3916年

## 大件事

## 響呢年出世嘅人
*曹操，曹魏嘅奠基人，尊爲魏武帝

## 響呢年死嘅人

## 節慶、風俗習慣
152年

## 其他紀年

*中國：元嘉二年
*朝鮮半島
**高句麗：次大王七年
**新羅：逸聖王十九年
**百濟：蓋婁王二十五年
**檀紀：2485年
*日本
**成務天皇二十二年
**皇紀：812年
*佛曆：695年
*猶太曆：3912年～3913年

## 大件事

## 響呢年出世嘅人
*鮑信，東漢嘅武將

## 響呢年死嘅人

## 節慶、風俗習慣
147年

## 大件事
*東漢設置高興郡。漢靈帝後來將高興郡改名做高涼郡。

## 響呢年出世嘅人

## 響呢年死嘅人

## 節慶、風俗習慣
144年

## 大件事
*冬天十月，日南蠻又再叛亂，被交趾剌史夏方平定。東漢委派夏方做桂陽太守。

## 響呢年出世嘅人

## 響呢年死嘅人

## 節慶、風俗習慣
137年

## 大件事
*日南蠻攻打郡府，交趾刺史樊演派九真、交趾兵去營救。

## 響呢年出世嘅人

## 響呢年死嘅人

## 節慶、風俗習慣
138年

## 大件事
*夏天六月，九真太守祝良、交趾剌史張喬向日南蠻招降，嶺外於是平定。

## 響呢年出世嘅人

## 響呢年死嘅人

## 節慶、風俗習慣
上海街

**上海街**（），原稱**差館街**（Station Street），係香港一街，喺九龍半島西部，貫通官涌、油蔴地、旺角嘴、旺角等地，係九龍年份古老嘅街，曾銜經係九龍去新界要道。今日顯得古舊，畀彌敦道取而代之。原稱差館街，皆因舊時油蔴地差館，設喺條街同公眾四方街口。

## 史
差館街，分期而起，至到今日長度。
馬纓丹

**馬纓丹**（；學名：**'），可以寫做**馬櫻丹**；第個名係**五色梅**（）、**五龍蘭**（）、**如意草**（）、**五彩花**（）、**臭草**（）、**臭金鳳**（）、**五雷丹**（）、**五色繡球**（）、**變色草**（）；[[客家話]]嗰邊嗌**綿鼻公花'''（），係馬鞭草科馬纓丹屬嘅常綠灌木或半藤狀灌木，原產地喺美洲嘅熱帶地區。而家喺香港、夏威夷、臺灣、澳洲、肯雅、錫蘭、澳洲等地都可以搵到佢。

另外，呢種植物喺部分地區甚至威脅到原生品種。

## 形態
佢嘅樹枝同莖都有倒刺，而樹葉係對生品種，葉片係好似個大嘅蛋噉，先端比較尖；而葉面比較粗糙嘅葉邊地方就好似把镼嘅鋸噉，有明顯嘅葉脈響度。而花有好多隻色，大多數係橙、紅、黃、白、紫同粉紅，另外重有混一色嘅花，就係睇種植環境同陽光照射程度嚟分，有啲花啱開嗰時係黃，開嗮花之後變橙或先橙後紅或先白後粉紅嘅品種。而花期方面，每個月都有花開。佢結嘅果方面，生嗰時係綠，熟嗰時係黑。

## 習性
呢種植物嘅生命力都好犀利吓，甚至好禁（）旱添，但係成樖嘢係粗生粗養嘅品種，傳播性都好犀利吓。由於佢嘅排他性好犀利吓，所以種馬櫻丹嗰時，要確保佢周圍成日都冇其它植物響佢附近。

## 藥用價值

馬纓丹嘅根、葉、花、都可以做藥。佢有以下呢啲功效：

## 毒性
馬纓丹嘅莖同果有毒，唔食得。雖然雀仔同蝴蝶食咗佢嘅莖同果係冇乜事，但如估俾人畜或其它哺乳動物食咗佢嘅話，會搞出便秘、發燒、光過敏、膽囊麻痺或內分泌失調、黃疸呢啲病，最後發展到因為肝腎衰竭而導致死亡嘅嘢。

## 生態
由於呢種植物有好多倒刺響度，所以一般嘅動物都好難直接踩或行過「馬纓丹關」，但係蝴蝶類鍾意留喺佢上邊，重要幾時都見到咁滯，影響到雀嘅習性。

## 各地狀況
### 香港
香港見馬纓丹，花黃到紅都有，低到海邊有，山到高處亦有，但多數近村。

## 相

## 有關嘅書
* 
* 《香港有毒植物》，何孟恆著，香港市政局印製1988年發行
* 
* 

## 註

## 出面網頁

* 馬櫻丹1
* 馬櫻丹2
* 馬櫻丹3
* 馬櫻丹4
* 馬櫻丹5
* 馬櫻丹6
* 馬櫻丹7
* 五色梅 Wusemei 藥用植物圖像數據庫 (香港浸會大學中醫藥學院)
* 馬櫻丹毒性的詳細解說
* 嘉義高中馬櫻丹的說明
* ランタナ　国立環境研究所 侵入生物DB

類:四季常綠植物
類:灌木

類:花卉
羅慧娟

**羅慧娟**（，），暱稱娟妹，係香港女演員。

2012年1月，有雜誌傳出佢病重嘅消息，證實係患上高致命率嘅胰臟癌，正喺度接受化療病情暫受控制。羅慧娟喺6月19號再度傳出病情急轉直下。身為羅慧娟好友嘅廖安麗同張崇德，接受訪問時都聲稱羅慧娟無事，但據悉羅慧娟月前已飛往星架坡就醫，由於近日佢病情急轉直下，佢老公劉志敏已急急飛到星架坡陪佢。佢最終喺2012年6月30號因胰臟癌離世，享年46歲。

## 電視劇
;香港無綫電視劇
*1987年 書劍恩仇錄 飾 霍青桐
*1988年 無名火 飾 王燕翹（Vince）（檢控官）
*1988年 嬴單傳奇 飾 香胭脂
*1988年 阿德也瘋狂 飾 鈴
*1988年 飛躍霓裳 飾 林欣
*1989年 蓋世豪俠 飾 李珠
*1989年 婆，媽，女婿
*1990年 燃燒歲月 飾 童素素
*1990年 人在邊緣 飾 劉靜宜
*1990年 玉面飛狐 飾 展娉婷
*1992年 夢斷銀城
*1992年 金蛇郎君 飾 月半彎
*2006年 女人唔易做 飾 禤寶婷
*2009年 聽不到的說話

;台灣電視劇
*1992年 末代皇孫 

;中國大陸電視劇
*1997年 新天仙配 飾 七仙女

## 電視節目
;亞洲電視
*2007年 今日法庭
*2007年 電視風雲50年
*2008年 街頭醫生

;基督教電視節目（Network J Ltd.）
*2010年 以諾遊蹤@希臘 - 保羅．疾風之旅

;陽光衛視
*2000年 發現中國

## 電影
*鬼打鬼之黃金道士（1992）
*機密檔案實錄火蝴蝶 飾 陳梅香（Cat）（1993）
*同居關係（1993）
*廣東五虎之鐵拳無敵孫中山（1993）
*搭錯情人上錯床（1993）
*特異女朋友（1993）
*郎心如鐵（1993）飾 Lisa
*綁架黃七輝（1993）
*暴雨驕陽（1994）
*新俏郎君（1994）
*蘭桂坊血案（1994）
*大話英雄（1995）
*落難賊鴛鴦（1995）
*小飛俠（1995）飾 媚姨
*朋友妻（1995）
*救世神棍（1995）
*戇男三十九（1996）
*夢幻拍檔（1996）
*毒吻（1998）
*天網（1999）
*薄餅速遞（1999）
*當碧咸遇上奧雲（2004）
*魔幻廚房（2004）
*影子情緣（2004）
*天水圍的夜與霧（2009）

## 參考來源
鍾祖康

**鍾祖康**（英文**Joe Chung**），香港人及挪威人，作家，以批評香港及中國而聞名。佢二十世紀六十年代中出世，曾參選香港區議會，二零零三年同老婆移民挪威。

## 讀書
一九九一年，喺香港中文大學研究院修讀社會學碩士課程

## 事業
一九七九年魏京生被囚，開始關注中國極權統治制度。

兩度參選黃大仙區議會，一九九四年瓊富選區，一九九九彩雲東選區，落選。當時以民主黨參選。

二零零一年，以文章公開聲援台灣獨立建國，中國共產黨批為「……比台灣島內台獨份子的言論更為囂張」。

二零零三年底，跟挪威妻子移居挪威。

之後其著作《來生不做中國人》及《中國比小說更離奇》引起討論。

## 觀點
*二零一零年三月十一日出版，香港《壹週刊》一零四四期，鍾祖康專訪，正當人哋出《中國可以說不》、《中國不高興》，鍾祖康反其道，著書《來生不做中國人》、《中國比小說更離奇》、《中國，你憑什麼？》。他發表其觀點：「中國人發明造紙、但無言論自由，發明指南針，但無航海自由；發明火藥，外國用來建路築隧道，我們造炮仗嚇鬼。高錕發明光纖，中國卻限制上網。」

### 語錄
*「當我在香港這中國人社會的體驗日深，我越看到，中國人即使不是在共產黨奴役下也是大都非常自私、醜陋、無聊和「見人講人話，見鬼講鬼話」的，當中尤以奴隸性最為觸目。」（《來生不做中國人》自序 2007年10月 挪威）

*「殖民統治雖壞，但由於中國人的統治更是壞得匪夷所思，所以，基本上任何殖民統治，相對於中國人的統治，都是較可取的。不過，曾經蒙受殖民統治之福的中國人雖已不計其數，但當中肯承認並進而反思何以中國人統治不如所有外來殖民統治的中國人，少得可憐。」（《中國比小說更離奇》自序 2007年10月 挪威）

* 中國特色的共產黨控制下的教育重點只是洗腦，而不是培養國民獨立思考或監督政府施政。目的主要是方便讓民眾接收政府的命令，認同當政者的意識形態，縱容或原諒當政者的惡行，概言之，都是為培養奴才而設的「教育」。

## 著作
* 《向中國低文明說不》（2014年出版）
* 《來生不做中國人》
* 《中國比小說更離奇》
* 《高官廢話公式寶鑑—探討香港社會超穩定的語言學基礎》
* 《網上搜證寶典—附全球26名校網上資料庫效能測試報告》
* 《中共的商業談判作風  一個文化心理的剖析》翻譯

## 註
前1044年

公元**前1044年**係平年。

## 大件事
1月3日，周國同諸侯軍聯軍（庸、盧、彭、濮、蜀、羌、微、髳）渡孟津。

1月9日，諸侯軍聯軍同商王軍隊喺坶野開戰，聯軍打敗商王軍隊。周滅商，史稱「牧野之戰」。坶野，即係牧野。
## 響呢年出世嘅人

## 響呢年死嘅人
* 商紂王
* 妲己
* 伯夷
* 叔齊

## 節慶、風俗習慣
## 參考
強颱風韋森特 (2012年)

**颱風韋森特**係2012年嘅一個強颱風。嚮7月18號，喺菲律賓東方海面低壓區92W升級為熱帶低氣壓。香港天文台嚮7月20號13點將低壓區升級為熱帶低氣壓。16點，聯合颱風警報中心發出熱帶氣旋形成警報，名為韋森特。

## 香港
韋森特襲香港期間，港鐵東鐵綫因為冧樹壓壞大埔墟站附近嘅電纜而停駛，香港立法會交通事務委員會主席鄭家富認為港鐵應該喺橫風橫雨嘅情況下派接駁巴士疏導乘客，鬧爆港鐵。

7月24號，韋森特嚮香港成為十號風球，係自1917年創立十號颶風信號以來第20個，亦係掠過香港距離最遠嘅十號颶風信號（距離100公里）。

## 熱帶氣旋警告使用紀錄
### 菲律賓

### 中國大陸

### 香港

### 澳門

## 睇埋
* 李氏力場

## 參考
# 
# 香港天文台. 熱帶氣旋名稱的意義 [2012-07-21].
# 廣東省發布颱風紅色預警. 2012-07-23 [2012-07-23].
# 廣東省氣象局. 21日成為廣東省今年以來最熱的一天 熱帶低壓未來趨向廣東省中西部沿海. 2012-07-21 [2012-07-22].
# 廣東省氣象局. 廣東省氣象局啟動氣象災害（颱風）3級應急響應的通知（編號：2012第07號）. 2012-07-21 [2012-07-22].
# 廣東省氣象局. 省氣象局氣象災害颱風Ⅲ級應急響應升為Ⅱ級（編號：2012第08號）. 2012-07-23 [2012-07-23].
# 廣東省氣象局. 省氣象局颱風II級應急響應升級為Ⅰ級（編號：2012第09號）. 2012-07-23 [2012-07-23].
# 廣東省發布暴雨橙色預警. 2012-07-23 [2012-07-23].
# 海南省發布颱風黃色預警. 2012-07-23 [2012-07-23].
# 廣西壯族自治區發布颱風黃色預警. 2012-07-22 [2012-07-23].
# 香港天文台. 天 氣 稿 第 118 號 - 熱帶氣旋警報. 2012-07-21 [2012-07-21].
# 風暴逼近閃電劃破雙彩虹. 東方日報. 2012-07-22 [2012-07-22].
# 突來強風時速百公里. 東方日報. 2012-07-22 [2012-07-22].
# 污染勁 東涌指數181. 東方日報. 2012-07-22 [2012-07-22].
# 香港天文台. 天 氣 稿 第 140 號 - 熱帶氣旋警報. 2012-07-22 [2012-07-22].
# 天 氣 稿 第 226 號 - 熱帶氣旋警報. 2012-07-22 [2012-07-23].
# 天 氣 稿 第 043 號 - 發出/取消熱帶氣旋警告信號. 2012-07-23 [2012-07-23].
# 天 氣 稿 第 047 號 - 熱帶氣旋警報. 2012-07-23 [2012-07-23].
# 香港天文台. 天 氣 稿 第 127 號 - 熱帶氣旋情況下本港風速資料. 2012-07-23 [2012-07-23].
# 香港天文台. 天 氣 稿 第 158 號 - 熱帶氣旋情況下本港風速資料. 2012-07-23 [2012-07-23].
# 香港天文台. 天 氣 稿 第 168 號 - 熱帶氣旋情況下本港風速資料. 2012-07-23 [2012-07-23].
# 天 氣 稿 第 187 號 - 熱帶氣旋情況下本港風速資料. 2012-07-23 [2012-07-23].
# 東方互動. 小西灣塌樹壓小巴. 2012-07-23 [2012-07-23].
# 香港天文台. 天 氣 稿 第 212 號 - 熱帶氣旋警報. 2012-07-23 [2012-07-23].
# MTR Service Update. 1830 觀塘綫牛頭角站路軌上發現異物，服務嚴重受阻，可考慮其他交通工具 [2012-07-23].
# MTR Service Update. 1853 東鐵綫旺角東站路軌上發現異物，服務嚴重受阻，可考慮其他交通工具 [2012-07-23].
# MTR Service Update. ‎2028 東鐵綫旺角東站路軌上發現異物，服務稍有阻延 [2012-07-23].
# 天 氣 稿 第 231 號 - 熱帶氣旋情況下本港風速資料. 2012-07-23 [2012-07-23].
# 香港天文台. 天 氣 稿 第 243 號 - 熱帶氣旋警報. 2012-07-23 [2012-07-23].
# 雷翠雲. 韋森特風眼靠近改掛9號風球. 2012-07-23 [2012-07-23].
# 澳門廣播電視股份有限公司. 內港及新馬路海水倒灌嚴重. 2012-07-23 [2012-07-23].
# 澳門廣播電視股份有限公司. 內港水浸嚴重臨時禁止通車. 2012-07-23 [2012-07-23].
# 澳門廣播電視股份有限公司. 澳門特區成立以來首掛9號風球. 2012-07-23 [2012-07-23].
# 澳門廣播電視股份有限公司. 氹仔地盤天秤傾斜需疏散居民. 2012-07-23 [2012-07-23].
# 雷翠雲. 9號風球下10名居民受傷. 2012-07-23 [2012-07-23].
2012年夏季奧林匹克運動會

**2012年夏季奧林匹克運動會**，又叫做**2012年倫敦奧運會**，係第30屆夏季奧林匹克運動會，2012年7月27號至8月12號喺英國倫敦舉行。

## 申辦過程
2005年7月6號，由國際奧林匹克委員會嚮星加坡宣布喺倫敦搞，係第一個城市三次成功申請搞奧林匹克運動會，同年10月7號，英國奧林匹克協會委任施巴斯坦·高爾擔任倫敦奧組委主席。

## 賽事焦點
*今次奧運亦係英女王伊利沙伯二世繼1976滿地可奧運會後，第二次宣布奧運開幕，亦令佢成為史上唯一兩次宣布夏季奧運會開幕嘅國家元首。
*沙地阿拉伯、卡塔爾同汶萊首次派出女運動員參賽，即係話每一個有資格參賽嘅國家都派咗個女運動員參與至少一個奧運會。
*女子拳擊首次被納入响比賽項目入面，而2012年嘅運動會成為第一次每項運動都有女子運動員參賽。
*隨住時間嘅推移，奧運會嘅結果同埋形象特別受到運動禁藥嘅負面影響。响2016年俄羅斯禁藥風波之後，大量重新檢查樣本，導致咗大量嘅DQ事件發生，特別係喺田徑運動同埋奧運舉重方面，去到2022年3月嗰陣時，一共有30面獎牌因為運動禁藥問題而被收返。

## 參加國家同地區

呢屆奧運有四位運動員以個人名義參賽，一位叫Guor Marial ，佢原本代表南蘇丹，但因為南蘇丹建國未夠2年而唔符合規定。另外三位係原本代表荷屬安的列斯嘅運動員，不過，因為荷屬安的列斯喺2010年解體，會員國資格被取消。扣除以上例外，呢屆奧運創下所有會員國全部到齊嘅紀錄。

## 獎牌榜

截至閉幕禮，唔包括之後女子鉛球結果改變

## 義工
整個奧運需要7萬個義工。當義工招聘係2010年果時開始，佢哋收到超過24萬份申請表。

## 門票
倫敦奧林匹克組織委員會估計會發售大約770萬張奧運會門票同150萬張殘奧會門票。佢哋都會從2011年開始賣比觀眾，而且至少一半門票嘅票價會低於20英鎊。佢哋希望門票收益達到3億7500萬至4億英鎊。為咗減輕快奧運比賽對交通壓力，揸住嗰日比賽門票嘅觀眾可以免費坐倫敦裏面所有嘅公共交通工具，同時亦都安排部分比賽項目免費畀公眾現場觀看，例如馬拉松、三項鐵人同公路單車。

## 睇埋
* 倫敦奧運會（搞清楚版）
* 2012年倫敦奧運會（搞清楚版）
* 2012年夏季傷殘奧林匹克運動會

## 出面網頁
* 倫敦奧運會官方網站
* 倫敦奧運會官方博客
* London 2012 Summer Olympics | Videos, Dates, Photos, News, Schedule
橙天嘉禾

**橙天嘉禾娛樂（集團）有限公司**（英文：**Orange Sky Golden Harvest**，簡稱**橙天嘉禾**，），係華語電影娛樂公司，喺1994年成為香港上市公司。

橙天嘉禾嘅前身係**嘉禾娛樂事業有限公司**，1970年成立，創辦人係鄒文懷、何冠昌同梁風先生，嘉禾係一間世界華語電影娛樂事業最具有領導地位嘅電影集團公司。到咗2008年，橙天娛樂集團正式收購嘉禾娛樂，成為嘉禾娛樂單一大股東。而喺2009年，嘉禾娛樂事業有限公司正式改名為『橙天嘉禾娛樂集團有限公司』，以便更明確表明係橙天娛樂集團旗下子公司。

橙天嘉禾有49間影城同345個影院，分佈喺星加坡、香港、馬來西亞同中國深圳。其中喺香港共有5間影院，而根據該集團嘅2007年年報，佢嘅院線喺香港嘅市場佔有率為13%。

## 經營
* 電影製作
* 電影發行
* 電影放映
* 電影融資
* 香港、東南亞嘅華語電影發行商
* 跨區域影院經營商

## 旗下影院
### 香港
見嘉禾院線。

### 深圳
* 嘉禾萬象影城（羅湖華潤·萬象城，12個影廰）
* 嘉禾海岸影城（南山海岸城，6個影廳，2008年8月起停業）

### 廣州
* 廣州橙天嘉禾影城白雲店（白雲區白雲新城5號停機坪購物廣場，9間影廳）

## 連出去

*嘉禾電影
重案組

**重案組**可以指：
* 香港警務處重案組
* 重案組 (電影)，1993年上映嘅港產片，由成龍同鄭則士主演。
* 重案組 (韓國電視劇)
重案組 (電影)

**重案組**（**Crime Story**）係動作演員成龍嚮1993年上演嘅港產片，由成龍同黃志強執導，夥拍金像影帝鄭則士主演。呢套戲對成龍影響極大，蓋因成龍憑呢套片贏得嗰年度台灣金馬獎嘅最佳男主角。

## 劇情
身為探長嘅洪定邦服務皇家香港警察隊三十幾年，才能超卓，但就無緣升職，決定把心一橫，勾結賊人綁架富商王一飛，勒索六千萬美金。警方派陳幫辦負責調查，洪定邦恐怕東窗事發，決定同陳生合作擾亂陳生嘅調查方向。

呢套戲改編自1990年王德輝綁架案，王一飛一角即香港華懋集團創辦人王德輝，歐陽佩珊就飾演王德輝老婆龔如心，洪定邦一角影射退休警長鍾維政。

## 演員表
### 主要演員

### 其他演員
銀河映像

**銀河映像（香港）有限公司**係香港嘅一間電影製作公司，1996年由電影人杜琪峯同韋家輝創辦。主要業務係出品及製作香港、華語電影同從事音效後期製作等業務。

## 作品類型
;黑幫片
*鎗火
*黑社會
*黑社會之以和為貴
*放·逐

;警匪片
*暗戰
*大事件
*跟蹤

;愛情喜劇
*孤男寡女
*瘦身男女

;賀歲片
*嚦咕嚦咕新年財
*百年好合

;個性化作品
*一個字頭的誕生
*暗花
*PTU
*神探

## 班底
*杜琪峯-導演、監製
*韋家輝-導演、監製、編劇
*游乃海-編劇，近有導演處女作《跟蹤》
*葉天成-編劇
*歐健兒-編劇
*鄭兆強-大部分杜琪峯作品嘅攝影
*大衛·理查森（David M.Richardson）- 剪輯
*羅永昌-剪輯、導演
*黃永明-剪輯
*黃英華-配樂
*黃嘉倩-配樂

## 作品
### 1996年
* 攝氏32度（銀河映像攝製，但冇銀河映像標誌，杜琪峯喺訪問講過，呢套係公司成立前拍嘅，公司第一部正式作品係《一個字頭的誕生》）

### 1997年
* 一個字頭的誕生（正式創業作）
* 恐怖雞
* 兩個只能活一個
* 最後判決

### 1998年
* 暗花
* 非常突然
* 真心英雄

### 1999年
* 鎗火
* 暗戰
* 再見阿郎
* 甜言蜜語

### 2000年
* 孤男寡女
* 辣手回春
* 天有眼
* 無人駕駛

### 2001年
* 暗戰2
* 鍾無艷
* 男歌女唱
* 全職殺手
* 瘦身男女
* 愛上我吧

### 2002年
* 嚦咕嚦咕新年財
* 無限復活
* 我左眼見到鬼

### 2003年
* 向左走·向右走
* PTU
* 百年好合
* 大隻佬
* 奇逢敵手

### 2004年
* 大事件
* 龍鳳鬥
* 柔道龍虎榜

### 2005年
* 黑社會

### 2006年
* 天生一對
* 放·逐
* 黑社會2 以和為貴

### 2007年
* 跟蹤
* 每當變幻時
* 鐵三角
* 神探

### 2008年
* 蝴蝶飛
* 文雀
* 機動部隊-警例

### 2009年
* 機動部隊-同袍
* 意外
* 復仇

### 2011年
* 單身男女
* 報應
* 奪命金

### 2012年
* 高海拔之戀II
* 車手
* 毒戰

### 2013年
* 盲探

### 2014年
* 一個複雜故事

## 出面網頁
*銀河映像（香港）有限公司官方網站
* 
* 
*YesAsia.com 專題文章：銀河映像十年祭
崔昌益

**崔昌益**（諺文：**최창익**，），係一位韓國嘅社運人士同埋社會主義支持者。佢曾經喺朝鮮日治時期期間要求朝鮮半島脫離大日本帝國嘅統治嚟獨立建國，亦喺北韓成立之後做過高職位。

## 生平
崔昌益喺1896年喺咸鏡北道出世。佢喺早年曾經喺日本嘅早稻田大學度留學同畢業。到1936年，佢流亡咗去中國大陸，係屬於金枓奉嘅派系。到1946年，佢返咗去平壤創辦，亦係黨嘅副主席。同一年9月，個黨同合併，佢成為咗新黨嘅政治委員會中央常任委員長。

到1948年9月，佢做咗北韓嘅第一任商業部主席；佢之後喺1952年做國家副總理、1954年再做商業部主席、1955年做北韓嘅安全部長。到1956年，佢因為反對金日成嘅個人崇拜而畀人拉咗，之後曾經放返過，不過到12月又再拉過，佢最終喺1957年喺監獄過身。

## 參考資料

類:北韓政治人
類:北韓軍人
前度 (電影)

《**前度**》（）係香港2010年嘅一部愛情電影，改編自麥曦茵同名小說《**前度**》。由麥曦茵執導，鍾欣桐、陳偉霆、詩雅領銜主演。本片獲選為第34屆香港國際電影節閉幕電影。

根據《電影檢查條例》，本片列為青少年及兒童不宜（IIB）。

## 角色
### 主要角色
*鍾欣桐 飾 周怡
*陳偉霆 飾 陳均平
*詩雅 飾 阿詩

### 其他角色
*曾國祥 飾 阿蘇
*周俊偉 飾 阿樹
*向佐 飾 阿升
*杜汶澤 飾 醫生
*林二汶 飾 包租婆
*恬妞 飾 周怡媽媽
*吳浩康 飾 阿詩前男友

## 配樂
### 主題曲
*There's No Such Thing（林二汶）

### 插曲
*You Are In Everything I Do（黃靖）
*青春（at17）
*After All（林二汶）

## 幕後製作
*導演：麥曦茵
*監製：杜汶澤
*剪接：葉婉婷
*策劃：尹志文
*製片：彭力威
*出品人：利雅博
*燈光師：謝家豪
*製片經理：梁維安
*製作總監：王日平
*攝影指導：柯星沛
*美術指導：張兆康
*原創音樂：林二汶
*出品公司：英皇娛樂
*代理出品公司：金牌大風（台灣）

## 獎項及殊榮
*獲選為第34屆香港國際電影節閉幕電影
*入圍第47屆金馬獎最佳改編劇本

## 連出去
* 《前度》電影官方網站
*
大事件

《**大事件**》（）係喺2004年上映嘅一部港產片，由杜琪峯執導，主要演員有任賢齊、張家輝同陳慧琳等；劇情描述香港警務處同鎗匪鬥智鬥力嘅過程，並且利用香港傳媒為彼此角力嘅工具。之後被改編為俄羅斯翻拍版本，嚮2009年5月7號上映。

## 劇情
電視台攝制隊無意中拍到軍裝巡邏小隊警員喺街頭被阿元（任賢齊 飾）率領嘅悍匪重創，一名警員更向匪徒舉手投降，令到香港市民嘩然。為咗重整士氣，全香港3萬名警察誓要捉拿疑犯歸案。重案組督察阿恆（張家輝 飾）追蹤阿元至一幢大廈，正要行動嗰時，副指揮官Rebecca（陳慧琳飾）就打算將整個行動現場直播。市民都屏聲靜氣，睇呢場電視史上前所未有嘅「大事件」。

阿恆同屬下戴上微型攝影機衝入現場，就發現大廈內匿咗另外一班劫匪，兩面受敵，形勢凶險；但係Rebecca就將片段剪咗。阿元喺大廈內挾持人質，並且將用手提電話錄影到嘅鎗戰影片發送畀傳媒。片段中顯示警察被悍匪迫退，令警務處大為尷尬，Rebecca因此誓要拉到阿元等人。

Rebecca力勸阿元投降，但係兩幫歹徒聯手對抗警察，談判間阿元愛上Rebecca。混亂下，阿恆成功救出人質，但係阿元亦同另一幫悍匪嘅阿頭阿春成功逃脫。Rebecca從阿元死咗嘅同黨仍然喺通話狀態嘅手提電話中，追蹤到阿元嘅位置。Rebecca從未見過阿元本人，而當阿元準備過馬路離開，追蹤佢嘅Rebecca就大意噉俾阿元挾持。阿恆想追上營救，但係阿元就一次又一次擊退阿恆。阿元帶住Rebecca去殺富豪目標，但警察憑Rebecca身上嘅微型攝影機追蹤嚟到，令阿元行動失敗。本來阿元可以鎗殺Rebecca，更要求佢舉手投降，但係Rebecca話「個show唔可以衰喺我手上」。阿元唔忍心Rebecca喪命，於是向阿天開鎗，阿恆於是將佢擊斃。

後記：第二日，阿春代阿元去打劫解款車，被當場擊斃。

## 演員
*任達華 飾 CK（警務處副處長)
*陳慧琳 飾 方潔霞／Rebecca／Madam Fong（警司）
*張家輝 飾 張志恆（重案組督察）
*張兆輝 飾 楊Eric（總警司）
*許紹雄 飾 阿海 
*任賢齊 飾 陳一元
*邵美琪 飾 周慧兒／Grace（警察公共關係科總督察）
*林　雪 飾 阿葉
*尤　勇 飾 張春
*丁海峰 飾 張龍
*李海濤 飾 彭中

## 各地電影分級制度

## 獎項
*第二十四屆香港電影金像獎
**最佳電影提名
**最佳導演提名：杜琪峰
**最佳女配角提名：邵美琪
**最佳剪接提名：David Richardson
*第十屆香港電影金紫荊獎
****十大華語片**
*第四十一屆金馬獎
**最佳劇情片提名
****最佳導演：杜琪峰**
****最佳剪輯：David Richardson**
**最佳動作設計提名：元彬
**最佳視覺效果提名：馬文現
*第十一屆香港電影評論學會大獎
****推薦電影**
*第七屆中國長春電影節最佳女主角最後五強
**《大事件》陳慧琳

## 參考

## 連出去
*《大事件》寰亞電影相關網站
*
夏季奧林匹克運動會

**夏季奧林匹克運動會**（）係現代奧林匹克運動會最早開始搞嘅一個，1896年開始每隔四年搞一次，近年多數喺7月到9月期間嘅十幾日搞。

搞過最多夏季奧運嘅國係美國，一共搞過四次；搞過最多夏季奧運嘅城係倫敦、巴黎，一共搞過三次。

## 資格
奧運會嘅參賽資格係由國際單項體育聯合會管理嘅國際競賽決定。

對於單人比賽項目，參賽者要通過喺國際聯合會嘅排名達到一定嘅名次先可以獲得資格。唔同國家嘅奧林匹克委員會決定喺每一個比賽中畀邊啲達標嘅運動員參加奧運會比賽。

## 睇埋
*冬季奧林匹克運動會
前度

**前度**（英文：**Ex**，香港常用）係種人倫關係，指兩個人舊時拍拖，但經已分開咗。「前度」多數都係指未結婚嘅**前男友**同**前女友**，結過婚而又離婚嘅多數唔會叫「前度」，而係會直接叫做前夫、前妻。
崔庸健

**崔庸健**（，），號**石泉**（），假名**崔石泉**，**崔秋海**，**金志剛**，係朝鮮政治人、軍人，喺咸競北道泰川郡出世。朝鮮民主主義人民共和國（北韓）國家元首（1957年3月-1972年12月）兼最高人民會議委員長，後改任國家副主席（1972年12月-1976年9月）。

## 睇埋
* 金斗捧
* 金日成
* 金正日
* 朴憲永
* 金元鳳
龍鳳茶樓 (電影)

**龍鳳茶樓**（）係1990年動作喜劇港產片。由潘文傑執導，莫少聰、周星馳、陳雅倫同陳加玲主演。

## 演員

## 主題曲
《緣盡》、《如果你是我的傳說》
*曲：盧冠廷
*詞：潘源良、劉德華
*唱：劉德華

## 連出去
* 
* Hong Kong Cinemagic上面《龍鳳茶樓》嘅資料
*
自閉症

**自閉症**（），又叫做**孤獨症**，一般被人歸類為一種由於神經系統失調導致嘅發育障礙。佢嘅病徵包括唔正常（通常係弱過常人）嘅社交能力、溝通能力、興趣同埋行為模式（例如唔多願意改變做嘢嘅步驟）。

自閉症嘅根本病因，而家都重係謎。好多研究人員懷疑：自閉症係由基因控制，再由環境因素觸發嘅。環境因素所扮演嘅角色係乜嘢，目前未有定論，但係研究人員就發現七個經常出現喺自閉症病人身體裏面嘅基因組。

美國國家精神衞生學院保守估計：喺美國每1000人裏面會有5到6個人有自閉症。總括來講，男性患自閉症嘅比率高過女性三到四倍，但係女性發病嗰陣時病徵會嚴重過男性。聯合國發佈嘅數據表明，全球每150人就有一個有唔同程度嘅自閉症。診斷嘅基礎係一系列嘅精神病學原則，同時有一啲臨床測試可以協助斷症。

自閉症冇明顯嘅生理特徵，因此斷症需要完整嘅身體同埋神經評估。根據《精神疾病診斷與統計手冊》同埋《國際疾病傷害及死因分類標準（第十版）》嘅定義，一定要喺三歲之前出現語言同埋社交發展遲緩，先至算係自閉症。部分自閉症患者可以通過診療、實習同埋特殊教育來改善佢哋嘅社交能力，從而可以參與主流教育同埋社交活動。但係從現時嘅醫療科技水平來講，要完全根治自閉症重係無可能嘅。

## 睇埋
*強迫症
*學者症候群
*亞氏保加症

## 參考
大炳

**大炳**（原名**余炳賢**，）係臺灣藝人，以口水多同埋口大聞名，試過喺綜藝節目入面示範放晒成個拳頭入口，經常模仿政治人或者反串扮女名人。

## 演藝生涯
大炳喺1975年5月15號出世，五專曾經就讀雲林工專機械製造科，之後轉學就讀華岡藝校戲劇科畢業。大炳喺電視節目上成日模仿政治人謝長廷；或反串女名人，如雲妮侯斯頓、陳文茜、利菁或蔡琴。1999年前後，大炳連同羅志祥、歐漢聲、賈靜雯以及何妤玟共同主持台視週末黃金時段綜藝節目《少年兵團 旗開得勝》，嗰個節目喺競爭激烈嘅台灣電視圈黃金時段異軍突起、獲得成功；後來節目製作人沈玉琳喺2017年受訪時評論：「我嗰時候搵嘅五個主持人都係小朋友，但係小兵立大功，真係盲拳打死老師傅。」。

2011年，大炳因四度吸毒，將演藝重心移往中國大陸，擔任河北衛視幕後工作。

2012年6月25號，大炳工作過勞，令感冒加上真菌感染引發急性肺炎，終於因為急性肺炎引發多重器官衰竭，7月20號凌晨2時7分喺北京死，終年37歲。

## 參考
李雪主

**李雪主**（；諺文：**리설주**；），又譯**李雪珠**、**李雪洙**，係朝鮮民主主義人民共和國最高領導人金正恩嘅老婆。

有報話李雪主喺咸鏡北道清津市水南地區出世，阿爸嚮清津市大學教書，阿媽嚮水南地區醫院婦產科打工，做科長；李雪主係金日成綜合大學研究生院畢業尖子。

## 註
何可欣

**何可欣**（）係中華人民共和國女子體操運動員，擅長高低槓。籍貫北京。

## 出面網頁
* 何可欣_Tencent Weibo
* Kexin He - Gymnastics - Artistic - Olympic Athlete | London 2012
* 2008北京奥运会中国体育代表团成员名录
江鈺源

**江鈺源**（）係中華人民共和國女子體操運動員，廣西柳州人，強項係高低槓同埋自由體操。

## 出面網頁
* 2008北京奥运会中国体育代表团成员名录
鄧琳琳

**鄧琳琳**（，）係中華人民共和國女子體操運動員。安徽阜陽人，漢族。

## 出面網頁
* 邓琳琳_Tencent Weibo
* Linlin Deng - Gymnastics - Artistic - Olympic Athlete | London 2012
黃秋爽

**黃秋爽**（）係中華人民共和國女子體操運動員。湖北襄樊人。

## 出面網頁
* 黄秋爽_Tencent Weibo
* Qiushuang Huang - Gymnastics - Artistic - Olympic Athlete | London 2012
尹致旺

**尹致旺**（），字**聖雲**、號**南圃**、日文名**伊東致旺**，係韓國軍醫官、婦產科醫師、敎育者。獨立運動者同政治人尹致昊嘅異母細佬。喺漢城府出世。

佢喺韓國戰爭做過軍醫官，培育後輩。

## 著作
* 月經痛
* 國家和國民的補健

## 出面網頁
* 尹致旺 
* 군진의학의 토대를 다진 - 윤치왕 의사신문 2011年07月 07日 
* 윤치왕의 생애와 의료 활동 
* 尹致旺 
* 고 윤치왕 교수/곽현모 명예교수 대한의학회 명예의 전당 헌정 (657호):연세의료원 소식
鄭家純

**鄭家純**（），花名「純官」，係香港有錢人鄭裕彤嘅大仔，廣東順德人。現任新世界發展同埋新創建集團主席。

## 個人榮譽
### 勳銜
* 金紫荊星章（2001年）
* 大紫荊勳章（2017年）

### 名（榮）譽博士
* 西安大略大學榮譽法律博士（1997年）
* 香港大學名譽社會科學博士（2012年）
* 香港科技大學工商管理榮譽博士（2018年）

## 部分公職

* 2024-2025年度順德聯誼商會榮譽會長

## 政治立場
佢係香港親中派一員。
### 選舉及提名經歷
2006年，佢喺選舉委員會界別分組選舉自動當選成為選委（中國人民政治協商會議）。

喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。

## 睇埋
* 香港中華總商會
* 香港特別行政區第一屆政府推選委員會

## 攷

類:香港科技大學榮譽博士
尹英烈

**尹英烈**（，），字**白熊**，號**蓮龜**·**敬齎**，本貫海平尹氏，係朝鮮王朝武臣及軍人，政治人。佢係舊韓末武臣兼政治人尹雄烈嘅細佬同埋獨立運動家兼思想家尹致昊個阿叔。

佢有九個仔三個女，大仔尹致旿係醫學者尹日善阿爸，第二仔尹致昭個大仔尹潽善係第4任大韓民國總統。第六仔尹致暎係韓國首任內務部長同第13任首爾特別市長。

## 參考

## 出面網頁
* 해평 윤씨 홈페이지
數學哲學

**數學哲學**係哲學嘅一個分支，研究數學入面嘅哲學問題。從畢達哥拉斯到康德嘅好多思想家都有好多數學哲學嘅重要思想，但去到19世紀中之後數學哲學至逐漸成為專門學科。佢主要研究：
* 數學嘅對象、性質、特點、地位同作用；
* 數學新分支、新課題入面嘅重要概念嘅哲學意義；
* 著名數學家同數學流派嘅數學、哲學思想；
* 數學方法同數學基基礎等問題。

現代數學哲學嘅研究内容包括：
* 數學基礎嘅研究，形成羅素嘅邏輯主義、布勞威爾嘅直覺主義同希爾伯特嘅形式主義等流派；
* 數學悖論嘅研究，探討悖論嘅排除同徹底解決嘅可能性；
* 數學本體論嘅研究，探討數學嘅研究對象係唔係客觀、真實嘅存在；
* 數學真理性嘅研究等。
劉惠雲

**劉惠雲**（）係香港一個女配音員，1995年開始做自由身配音員，2001年7月入咗無綫電視到做配音員，2004年7月再做自由身配音員，2009年9月返無綫電視做配音員。

## 人物
**劉惠雲**別名**劉姵穎**。之前喺亞洲電視做過下天氣小姐。而家大陸演員袁立、韓國演員洪洙賢、台灣演員許瑋甯基本上指定由佢配音。佢可以做到好多聲，唔理細路仔定阿婆都配得掂。而家係無綫電視出聲數同做主角最多嗰班配音員之一。

## 配過作品
* **粗字**即係主角/要角。
* 呢頁唔記作品中嘅二打六（綜藝節目/紀錄片唔計）。
* 邊年播用劉惠雲個角色喺邊年出嚟計，即係個作品如果係2009年開始播但係劉惠雲個角色喺2010年先出就計落2010年。

### 電視動畫／OVA

### 劇場版／動畫電影

### 特攝片

### 日劇

### 韓劇

### 中／港劇

### 台劇

### 英／美劇

### 新加坡劇

### 電影

### 綜藝節目／紀錄片

### 遊戲

## 出面網頁
*

類:無綫電視配音員‎‎
臺灣獨立運動

**臺灣獨立運動**，簡稱**臺獨**，係一種政治理念，目標係將臺灣建立成獨立自主、主權完整、同被國際廣泛承認嘅正常國家，喺各方面擺脫主要來自中國大陸嘅干涉或箝制。建立實質及法理獨立的嘅「臺灣共和國」以取代現有嘅中華民國政府，或使用台灣現有「中華民國」國號，持續走向永久維持現狀嘅兩個國家狀態（即兩國論或一邊一國），並深化基於臺灣主體性嘅臺灣人認同。台灣內部目前因泛藍陣營同泛綠陣營而對統獨選項重有唔同意見（支持維持現狀嘅比例多過支持台灣獨立、而支持台灣獨立嘅比例又高過唔夠一成嘅支持統一）。

## 詞義謬誤
「台獨」一詞通常所指嘅，唔對應字面意思。「民國」一早喺度，後來有國共内戰，共產黨打贏，攞到國民黨大部分土地，用嚟立個新國——中華人民共和國，實際上係「大陸獨立」，將原本（勉強可以叫做）統一嘅中國土地分裂成鮮明嘅兩國，民國管住嘅就得返台灣呢個大島同一揸島仔。按正常邏輯講，兩岸統一有兩條路——中共吞曬民國或者相反。今時今日，前者強好多，雙方都認為民國無本事攞返被佔領咗嘅大陸，已經無乜人提「反攻大陸」。所謂嘅台獨，理論上係話民國放棄攞返被中共分裂咗出去嘅中國土地，法律上以後承認中共成功分裂咗中國嘅現狀，實際上「台獨」呢個詞語用起來，寓意極之混亂。中共所指，「兩岸統一」嘅實際意思係比「大陸獨立」再進一步——食埋原有中國政權剩翻嘅所有。

## 各國立場

### 中華民國

中華民國國內對台獨反應兩面。藍營人士一般反對台獨，綠營人士一般支持台獨。

### 中華人民共和國
中共政府長期堅決反對「臺獨」主張，主流趨勢係寄望以和平嘅一國兩制方式納咗台灣，並鼓勵加強兩岸合作交流，不過同時中共政府亦喺《反分裂國家法》講到，如果臺灣獨立，將不惜以戰爭解決整個糾紛。

關於以武力佔據台灣，中國政協兼前軍官王洪光，曾經發表「2020武統台灣」嘅預言，話台灣喺2020年前就會被中共以武力攻佔。呢個預言最終並無實現，反而成為咗一啲香港同台灣網民恥笑揶揄嘅目標言論。

### 美利堅合眾國
2012年2月，新華社聲稱：美國總統奧巴馬話「美方拒絕任何『台獨』主張」，同以往美國慣用「不支持『台獨』」字眼，用咗「拒絕任何」。但民進黨發言人林俊憲表示，佢哋查過各國媒體報導同白宮網站都無發現美國有咁樣講，對於新華社這段報導嘅真實性有保留，可能係佢哋自己片面「加註」。而陸委會官員亦表示，目前並冇收到美方對呢個會面嘅完整簡報，而且喺美國白宮發布嘅訊息都唔見奧巴馬有咁樣講。

美國國會喺研究中華人民共和國／台灣嘅「一個中國政策」報告書度（日期：2007年7月9號）闡述美國嘅立場，仲總結咗五點：
# 喺1972年、1979年同1982年三個美中聯合公報，美國無明確講明台灣嘅主權地位。
# 美國「認知」兩岸「一個中國」嘅立場。
# 美國「無承認」中華人民共和國對台灣嘅主權。
# 美國「無承認」台灣係主權國家。
# 美國政策認為「**台灣地位未定**」。
呢五點喺 2013 年美國國會研究報告度冇變。

### 新加坡
1995年9月，新加坡第一任總理李光耀喺「21世紀論壇」入面指出，唔理美國人點諗，台灣都無可能變成一個獨立嘅國家，佢仲預測台灣最終會同中國和平統一。台灣冇可能違背一個統一又經濟強大嘅中國嘅意願嚟行自己嘅路。

2004年7月，時任新加坡副總理李顯龍訪問台灣，回應中國就指責新加坡嚴重違反咗對一個中國政策嘅承諾，佢哋一向都堅持一個中國政策，反對台灣獨立。其實早喺未同中華人民共和國建交之前，新加坡已經定咗呢個基本立場。第二任總理吳作棟都曾喺由國際戰略研究所（IISS）主辦嘅香格里拉對話上，再次重申咗呢個立場。

2013年，《李光耀觀天下》書中分析：台灣同大陸統一，只係時間問題，冇任何國家可以阻止。其實台灣喺國際上嘅命運，早喺1943年開羅會議嗰陣，就已經定咗落嚟。

2024年5月，新加坡總理黃循財喺接受《經濟學人》訪問時強調，台灣同烏克蘭嘅情況本質上唔一樣。烏克蘭係一個主權國家，而大多數國家都奉行「一個中國」政策，新加坡喺處理同中國同台灣嘅關係時，一直都好小心咁去維持一個中國政策嘅一致性。「我哋唔會畀人利用，去支持任何有關台灣獨立嘅主張。」11月15日，黃循財喺秘魯利馬出席第31屆亞太經合組織（APEC）經濟領袖會議期間，再次表明新加坡清楚而且一貫咁堅持一個中國政策，並且反對台灣獨立。

## 參考
陸莉

**陸莉**（，）係中華人民共和國體操運動員，有「中國體操公主」之稱。籍貫湖南長沙。

1992年夏季奧林匹克運動會，陸莉以10分滿分贏咗高低槓金牌，重攞到平衡木銀牌同埋女子團體賽第四。奧運會之後宣佈退役。

類:中國奧運金牌得主

類:長沙人
王見秋

**王見秋**法官（），籍貫廣東台山，香港高等法院前法官，香港平等機會委員會前主席。
無綫電視粵語配音員一覽

呢篇文係而家簽咗無綫電視嘅粵語配音員一覽（用第一次入無綫電視配音組嘅年份來排）：

## 配音員

## 睇埋
*香港粵語配音員
*香港粵語配音員一覽
*無綫電視粵語配音組
*無綫電視粵語配音藝員訓練班
*無綫配音組仝人聯歡暨頒獎典禮
*香港配音員同好會 - 聲色藝直播室

*‎‎
格林威治大學 (美國)

**格林威治大學**（）係間遙距敎育學院，爲野雞大學，其學位不受承認。學院係一九七二年成立，設喺美國密蘇里，當時名爲**International Institute for Advanced Studies**，一九九零年到二零零三年，以第二間公司名義，喺美國夏威夷開業。而又喺一九九八到二零零二年喺澳洲諾福克開業。美國從未認可此學院。而澳洲昆士蘭省，認過好短時間。二千年，喺諾福克嘅學校，畀澳洲報紙Sydney Morning Herald，稱爲學士製造廠。而二零零二年，澳洲禁止其營業。

## 註

## 出面網頁
*Alert on Greenwich University

類:野雞大學
于洋 (羽毛球員)

**于洋**（）係中華人民共和國女子羽毛球員。遼寧海城人。2008年夏季奧林匹克運動會女子雙打羽毛球項目金牌得主。

## 出面網頁
* Yang Yu - Badminton - Olympic Athlete | London 2012
* BWF content
于洋 (足球員)

**于洋**（）係中華人民共和國足球員，司職左後衛，效力過浙江綠城、四川金鷹、四海、四海流浪同埋愉園。由於行賄被判囚十個月，香港足球總會重判罰佢終身停賽。
于洋 (香港演員)

**于洋**（；；）係香港男演員，無綫電視前藝員，2020年10月份離巢。

## 出面網頁
* 
* 
* 
* 
* 
* 

類:前無綫電視男藝員
石頭人

**石頭人**（**Thing**），真名叫**Benjamin Grimm**，係驚奇漫畫嘅虛構人物之一，亦係虛構超級英雄團體神奇四俠嘅成員之一。

因為一次做太空船船長時，吸收咗宇宙射線，而令身體出現突變，變成一個有石頭皮膚同非常強壯嘅人。原本只可以舉起五噸，但因為有訓練就提升到可以舉起100噸。佢多次同變形俠醫打過，而最近重喺水底打贏Namor（未得到鳳凰之力）。

## 能力
*超強防禦力
#可以擋住變形俠醫嘅拳頭
#熔點喺華氏800度
*大力

## 其他版本
### Earth-1610
畀一個外星怪物嘅衝擊波打中之後，就變成發紫色光嘅人樣同多咗能力，例如製造力場。但佢決定唔再變做石頭形態。
于洋

**于洋**可以係：
*于洋 (香港演員)‎，香港男演員
*于洋 (中國大陸演員)
*于洋 (中國電影演員)，中國電影演員、導演
*于洋 (羽毛球員)，中國女子羽毛球員
*于洋 (足球員)，中國男子足球員，2010年被終身禁賽
*于洋 (天津足球員)，中國男子足球員，而家效力緊廣州富力
犀照 (電影)

**犀照**（）係一部2006年上映嘅港產片，係有線集團屬下驕陽電影有限公司嘅第一部電影作品。犀照係一部奇幻片，由林健龍導演，馮德倫、鍾欣桐、張茜、黃浩然、羅莽同吳天瑜主演。2006年2月16號喺香港上映。

## 劇情大綱
故事發生喺1930年代，闊少劉誠（馮德倫飾）帶住幾名鄉間兄弟到省城開辦藥店「仙草堂」。正當生意上咗軌道，突然一場大火燒晒成間藥店，眾兄弟一個個被大火奪去性命。而放火嘅真兇就係劉誠最信任嘅助手彭四（黃浩然飾）。彭四為咗謀奪劉誠祖業，去誣陷劉誠放火殺人，令劉誠成為兇手。

劉誠喺獄中遇上年青女律師小芊（鍾欣桐飾），小芊竭力為劉誠洗脫罪名，四圍搵有利人證不果，恍惚間遇到一紅衣女子蘇絲，話可以證明劉誠唔係兇手，但終審嗰日就苦等唔到佢出庭，劉誠最終被判死刑。行刑前，劊子手大喝一聲：「一走之後莫回頭。」條繩竟然斷開，劉誠於是逃脫，同小芊返咗家下。但祖屋已荒廢，劉妻小惠（張茜飾）終日坐住唔郁，個女靈芝行為詭異，成日點着犀牛角蠟燭行動。一日，一個男子嚟劉宅搵劉誠，靈芝唔肯告知劉誠下落，男子留低一個地址，交代靈芝轉達劉誠。小芊以為差人上門追緝劉誠，就決定返省城尋找有利證據，為劉誠翻案。

劉誠送小芊到碼頭上船返省城，咁啱遇到返鄉下嘅彭四，劉誠於是一路跟蹤，竟然發現彭四告訴鄉人劉誠放火燒死一齊去省城打拼嘅同伴，劉誠怒火中燒，衝上前想教訓彭四，但連揮數拳都穿過彭四身體，佢先至明白自己已經死咗。當晚劉誠依照字條搵到日前搵佢嘅男人，竟然係佢嘅劊子手，佢至知原來嗰時劊子手第一刀先將佢嘅魂魄拍離身體，令佢能夠脫離束縛返鄉下。呢個時候小芊返到仙草堂遺址，俾水缸裏面嘅紅衣女子（蘇絲）拉入水缸，小芊極力掙扎後驚醒，至知道原來嗰日退庭後，佢失足跌落路上坑洞，就一直昏迷，但因為屋企人確實喺仙草堂水缸發現蘇絲遺體，令佢確信昏迷期間所經歷嘅嘢係真嘅。

劉誠由劊子手口中得知自己喺陽間徘徊嘅日子無多，就教個女靈芝煎葯畀小惠食，點知竟然因此得知原來佢老婆喺佢死前數日就自殺死咗，女兒亦喺佢返屋企嗰日就知佢已經唔喺人世，至會點犀牛角蠟燭以便見到死咗嘅阿爸阿媽。呢個時候，彭四潛入劉宅捉住靈芝逼問房契下落，彭四得手後，正想殺靈芝嗰時，小芊及時趕到救走靈芝，而彭四就失手將自己殺死。

最後劉誠將靈芝託付小芊之後，放棄轉世為人嘅機會，決心前往惡鬼道搵小惠。

## 演員表
*馮德倫 飾 劉誠
*鐘欣桐 飾 藍小芊
*張　茜 飾 閔惠
*黃浩然 飾 彭四
*張致恆 飾 方力
*裘立爾 飾 劉靈芝
*吳天瑜 飾 蘇絲
*黃一飛 飾 芊父
*羅　莽 飾 秦步

## 連出去
*
盧泰愚

**盧泰愚**（，），號**庸堂**，**龍黨**（），係南韓軍人兼政治人。

盧泰愚1981年至1982年做韓國政務長官，1982年至1983年做內務部長，1983年至1984年4月做體育部長，1988年2月25號至1993年2月24號做13任大韓民國總統。

## 出面網頁

* 歷代韓國內務部長 
* 盧泰愚 

類:韓國總統
王曉理

**王曉理**（，）係湖北女子羽毛球員。

曉理老母李漢珍以前都係羽毛球員。

## 睇埋
* 2012年倫敦奧運會

## 出面網頁
* 王晓理_Tencent Weibo
陶菲克

**陶菲克**（**Taufik Hidayat**，）係印尼羽毛球員。老婆係Ami Gumelar，兩人2006年2月4號結婚，2007年8月生咗個女。

## 出面網頁
* taufik-hidayat.com
李宗偉

拿督**李宗偉**（）係馬來西亞男羽毛球員，華裔，祖籍福建，檳城州大山腳出世。佢2000年開始打職業賽，2008年8月21號升上羽毛球世界聯合會世界排名第一。

2019年6月13號，喺考慮健康因素下，李宗偉喺記者會上宣布掛拍。時任馬來西亞首相馬哈迪同首相夫人茜蒂啊斯瑪感激李宗偉為國家嘅付出，並對呢個國家英雄致敬。

## 參考

## 出面網頁

* 
* 
* Dato' Lee Chong Wei (@leechongweiofficial) • Instagram photos and videos
* Badminton Player : Lee Chong Wei on BadmintonLink.com
* Lee Chong Wei
Peace

**peace**喺英文係和平噉解，重可以係：

* Peace (Anything Box專輯)
* Peace (Eurythmics專輯)
* Peace (The Cult專輯)
* Peace (Libera專輯)
* Peace (禾特迪卡遜專輯)
* Peace (York專輯)
* Peace (細路喺玻璃屋入面專輯)
## 睇埋
* 和平
陳喬恩

**陳喬恩**（，）係台灣女演員，有「偶像劇女王」稱號。喺各領域發展極佳。其中飾演女主角嘅兩部偶像劇（《王子變青蛙》、《命中注定我愛你》），先後成為台灣最高收視率嘅偶像劇，佢更憑《命中整定我愛你》首次入圍金鐘獎戲劇類最佳女主角。

## 廣告代言
### 品牌形象

*2007年 DM-CAT手錶代言人
*2008年 十二之天貳Online代言人
*2009年 蕾黛絲代言人
*2009年 雅芳新活光嫩顏系列代言人
*2009年 康師傅綠茶代言人
*2010年 STOCKTON詩德登牛仔年度代言人
*2012年 船井生醫倍熱超孅錠代言人
*2012年 F.A.Y.E代言人
*2012年 COLLAGEN+醫學激光皮膚中心代言人
*2013年 笑傲江湖Online代言人
*2014年 高姿品牌代言人
*2015年 手遊臥虎藏龍OL代言人
*2015年 安米娜代言人
*2015年 德誠珠寶品牌代言人
*2017年 手遊道友請留步代言人
*2019年 植護品牌形象大使
*2020年 天貓精靈首位全量語音大使
*2020年 DV笛絲薇夢雙樂纖代言人
*2020年 小滋潤奶茶代言人
*2020年 婦炎潔代言人
*2021年 瑞士格林錶代言人

### 公益
*2018年 善行者年度公益大使

## 出面網頁

* 
* 
* 
* 
* 
* 
* 
* 
*
匹排

**匹排**（**Popeye**，又叫**大力水手**）係一套卡通嘅主角。佢同布魯圖爭靚女奧莉芙，一打輸就食大力菜（波菜），打低布魯圖。主題歌「匹排打死老man」（*Popeye the sailorman*）紅極一時。

## 睇埋
*大力水手炸雞
石鼓

**石鼓**係大嚿石，好似鼓咁，所以叫石鼓。特別巨大嘅，叫大石鼓。

香港有好多地名都有「石鼓」兩個字，如石鼓壟、石鼓洲、大石鼓咁。
巨石

**巨石**係指古時由人豎起嘅大石頭，世界各地都有，但最多喺大不列顛島同布列塔尼半島，當中最出名嘅係英倫渭州郡嘅巨石陣。
## 睇埋
*石鼓
*磐石
鄒凱

**鄒凱**（）係中華人民共和國體操運動員，四川瀘州人，強項係自由體操同埋單槓。

## 出面網頁
* 邹凯_Tencent Weibo
* Kai Zou - Gymnastics - Artistic - Olympic Athlete | London 2012
陳一冰

**陳一冰**（，）係中華人民共和國體操運動員，擅長吊環項目，有人叫佢「吊環王子」、「冰王子」。天津人。

## 出面網頁
* 陈一冰_Tencent Weibo
* Yibing Chen - Gymnastics - Artistic - Olympic Athlete | London 2012
邢傲偉

**邢傲偉**（，）係中華人民共和國前體操運動員，擅長鞍馬。山東煙臺出世，係山東史上第一個攞奧林匹克運動會金牌嘅人。

2005年，23歲嘅邢傲偉宣佈退役。同年11月11號，邢傲偉畀中國國家體操隊任命為正式教練，成為中國體操隊最後生嘅教練。

## 出面網頁
* 中国奥委会官方网站
* 中国体操 邢傲伟-我的搜狐

類:煙臺人
黃珊汕

**黃珊汕**（，）係中華人民共和國跳彈床運動員，福建福州人。

## 出面網頁

* Shanshan Huang - Trampoline - Olympic Athlete | London 2012

類:中國跳彈床運動員
類:福州人
董棟

**董棟**（，）係中華人民共和國男子跳彈床運動員，河南鄭州人。2008年夏季奧林匹克運動會攞男子彈床銅牌；2012年倫敦奧運會攞男子彈床金牌。

## 出面網頁

* 董栋_Tencent Weibo
* Dong Dong - Trampoline - Olympic Athlete | London 2012
犀照 (搞清楚)

**犀照**可以指以下解釋：
*犀照，一種近失傳嘅道術
按上述概念而成嘅故事同電影
***[[犀照 (小說)]]**，1984年衛斯理系列科幻小說
***[[犀照 (電影)]]**，2006年港產片，但並非改篇自上述小說
孫延在

**孫延在**（**손연재**；）係大韓民國藝術體操運動員，漢城（家下嘅首爾）出世，首爾世宗高等學校畢業。2010年亞洲運動會攞咗個銅牌。家下喺俄羅斯受訓。

## 出面網頁
* son yeon jae (yeonjae0528) on Twitter
* Yeon Jae Son - Gymnastics - Rhythmic - Olympic Athlete | London 2012
* 孫延在「體」得跳得，新報